cyanic-selkie/wikianc huggingface dataset:
ନ‌ଖ କ୍ଲବିଙ୍ଗ
ନ‌ଖ କ୍ଲବିଙ୍ଗ, ଅନ୍ୟ ନାମ ଡିଜିଟାଲ କ୍ଲବିଙ୍ଗ, କୁହାଯାଏ ଯେତେବେଳେ ହାତ ବା ପାଦ ଆଙ୍ଗୁଠିମାନଙ୍କରେ ଥିବା ନ‌ଖର ଗୋଲାକାର ବୃଦ୍ଧି ହୁଏ |  ସାଧାରଣତଃ  ଉଭୟ ପାର୍ଶ୍ୱ ଜଡ଼ିତ ହୁଅନ୍ତି ଏବଂ କ କୌଣସି ଯନ୍ତ୍ରଣା ହୁଏ ନାହିଁ । ଦୁଇ ସପ୍ତାହ ମଧ୍ୟରେ ଆରମ୍ଭ ହୋଇପାରେ ଏବଂ ଯଦି ଏହାର ମୂଳ କାରଣ ସଂଶୋଧିତ ହୁଏ ତେବେ ସମାନ ସମୟ ମଧ୍ୟରେ ସମାଧାନ ହୋଇପାରେ | ଏହା ସ‌ହିତ ଗଣ୍ଠି ଯନ୍ତ୍ରଣା, ଫୁଲା ଏବଂ ଅସ୍ୱାଭାବିକ ଚର୍ମ ଏବଂ ହାଡ଼ର ବୃଦ୍ଧି ହେଲେ ତାହାକୁ ହାଇପରଟ୍ରୋଫିକ ଔଷ୍ଟିଓଆର୍ଥ୍ରୋପାଥି କୁହାଯାଏ ।
ଫୁସଫୁସ କର୍କଟ, ଫୁସଫୁସ ସଂକ୍ରମଣ, ସିଓପିଡି, ଇଣ୍ଟରସ୍ଟିସିଆଲ ଫୁସଫୁସ ରୋଗ,ସିଷ୍ଟିକ୍ ଫାଇବ୍ରୋସିସ୍, ହୃଦରକ୍ତନାଳୀ ରୋଗ, ଇନଫ୍ଲାମେଟୋରୀ ବାୱେଲ ରୋଗ ଏବଂ କେତେକ ଔଷଧ ସହିତ କ୍ଲବିଙ୍ଗ ଜଡ଼ିତ ଥାଏ | ପରିବାରରେ ମଧ୍ୟ ଚିହ୍ନଟ ଯୋଗ୍ୟ କାରଣ ବିନା  କ୍ଲବିଙ୍ଗ ଘଟିପାରେ | ମୁଖ୍ୟତଃ ନଖ ଶଯ୍ୟାର ପ୍ରାରମ୍ଭିକ ଅଂଶଟି ଏହି ରୋଗରେ ମୋଟା ହୋଇଯାଏ | ପରୀକ୍ଷା କରି ରୋଗ ନିର୍ଣ୍ଣୟ କରାଯାଇପାରେ |
ମୂଳ କାରଣ ଉପରେ ଚିକିତ୍ସା ନିର୍ଭର କରେ | କ୍ଲବିଙ୍ଗ ହାର ଅଜ୍ଞାତ ଅଟେ; ଡାକ୍ତରଖାନାରେ ଭର୍ତ୍ତି ହୋଇଥିବା ରୋଗୀଙ୍କ ମଧ୍ୟରୁ ପ୍ରାୟ ୧% ଲୋକଙ୍କ ମଧ୍ୟରେ ଏହା ଉପସ୍ଥିତ ଥିବା ଏକ ଅନୁଶୀଳନରେ ଜଣାଯାଇଥିଲା | ହିପୋକ୍ରେଟସ ସମୟରୁ କ୍ଲବିଙ୍ଗ ବର୍ଣ୍ଣନା ରହିଛି |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଖୁସି ଯୋଜନା
ଖୁସି ଯୋଜନା ହେଉଛି ଓଡ଼ିଶା ସରକାରଙ୍କଦ୍ୱାରା ପରିଚାଳିତ ମହିଳାଙ୍କ ସ୍ୱାସ୍ଥ୍ୟ ଏବଂ ପରିଚ୍ଛନ ବିଷୟ ଉପରେ ଏକ ପୋଗ୍ରାମ୍‌ । ଏହାର ମୂଳ ଲକ୍ଷ୍ୟ ହେଲା କିଶୋରୀମାନଙ୍କୁ ମାଗଣାରେ ସାନିଟାରି ନାପକିନ୍‌ସ ଯୋଗାଇଦେବା। ଏହି ଯୋଜନାଟି ଫେବୃଆରି ୨୬ ତାରିଖ,୨୦୧୮ରେ  ଓଡ଼ିଶାର ମୁଖ୍ୟମନ୍ତ୍ରୀ ଶ୍ରୀ ନବୀନ ପଟ୍ଟନାୟକଙ୍କଦ୍ୱାରା ଉନ୍ମୋଚିତ ହୋଇଥିଲା। ଓଡ଼ିଶା ସରକାର ଏହି ଯୋଜନା ବାବଦରେ ୭୦ କୋଟି ଟଙ୍କା ବ୍ୟୟ କରିବେ।
ଯୋଜନା ବାବଦରେ
ଏହି ଯୋଜନାଦ୍ୱାରା ୧୭ ଲକ୍ଷ ଛାତ୍ରୀ ଉପକୃତ ହୋଇଛନ୍ତି। ଏହି ଯୋଜନାଦ୍ୱାରା ସରକାରୀ ଏବଂ ସରକାରୀ ଅନୁଦାନ ପ୍ରାପ୍ତ ବିଦ୍ୟାଳୟରେ ଷଷ୍ଠ ଶ୍ରେଣୀରୁ ଦ୍ୱାଦଶ ଶ୍ରେଣୀରେ ପଢୁଥିବା ଛାତ୍ରୀମାନଙ୍କୁ ମାଗଣାରେ ସାନିଟାରୀ ପ୍ୟାଡ୍‌ ଯୋଗାଇ ଦିଆଯିବ। ପିରିଅଡ୍‌ସ ସମୟରେ ଝିଅମାନେ ସାଧାରଣତଃ ସ୍କୁଲ୍‌ ଯାଇନଥାନ୍ତି। ନିଜେ ମଧ୍ୟ ପରିଚ୍ଛନ ରହିନଥାନ୍ତି। ସରକାରଙ୍କ ଏହି ପଦକ୍ଷେପଦ୍ୱାରା ସେମାନେ କିପରି ହାଇଜେନିକ ରହିବେ,କିପରି ପରିଷ୍କାର ରହିବେ ସେହି ବିଷୟରେ ଧ୍ୟାନ ଦିଆଯାଇଛି। ମୁଖ୍ୟମନ୍ତ୍ରୀ  ଶ୍ରୀ ନବୀନ ପଟ୍ଟନାୟକ କହିଥିଲେ ଏହି ଯୋଜନା ମାଧ୍ୟମରେ କିଶୋରୀମାନଙ୍କ ମଧ୍ୟରେ  ସ୍ୱାସ୍ଥ୍ୟ ଓ ସ୍ୱଚ୍ଛତା ବୃଦ୍ଧି ହେବ ଏବଂ ମହିଳା ସଶକ୍ତୀକରଣ ଅଗ୍ରସର ହେବ। ସ୍ୱାସ୍ଥ୍ୟ ମନ୍ତ୍ରୀ ପ୍ରତାପ ଜେନା କହିଥିଲେ ଗ୍ରାମାଞ୍ଚାଳରେ ଆଶାକର୍ମୀଙ୍କ ସହାୟତାରେ ରିହାତି ଦରରେ ମହିଳାମାନଙ୍କୁ ମାଗଣାରେ ସାନିଟାରି ପ୍ୟାଡ୍‌ ଯୋଗାଇ ଦିଆଯିବ। ଏହି ଯୋଜନାଟି ସ୍ୱାସ୍ଥ୍ୟ    ଓ ପରିବାର କଲ୍ୟାଣ ମନ୍ତ୍ରାଳୟଦ୍ୱାରା କାର୍ଯ୍ୟନ୍ୱିତ ହୋଇଛି। ଏହି ଯୋଜନା ବ୍ୟତୀତ ସରକାର ମହିଳାମାନଙ୍କ ପାଇଁ ମିଶନ ଶକ୍ତି ଓ ମମତା ନାମରେ ଦୁଇଟି ଯୋଜନା ପ୍ରଣୟନ କରିଛନ୍ତି।
ଆଧାର
ଶ୍ରେଣୀ:ଓଡ଼ିଶା ରାଜନୀତି
ସେଫୋଟେଟାନ
ସେଫୋଟେଟାନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସେଫୋଟାନ୍ ବ୍ରାଣ୍ଡ, ଏକ ଆଣ୍ଟିବାୟୋଟିକ୍ ଯାହା ଜୀବାଣୁ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ । ଏଥିରେ ଗଣ୍ଠି ସଂକ୍ରମଣ, ପେଲଭିକ୍ ଇନ୍‌ଫ୍ଲାମେଟୋରୀ ରୋଗ, ପେଟର ଭିତର ସଂକ୍ରମଣ, ନିମୋନିଆ ଏବଂ ଚର୍ମ ସଂକ୍ରମଣ ଅନ୍ତର୍ଭୁକ୍ତ। ଅସ୍ତ୍ରୋପଚାର ହେଉଥିବା ଲୋକଙ୍କ ସଂକ୍ରମଣର ପ୍ରତିଷେଧ ପାଇଁ ଏହା ମଧ୍ୟ ବ୍ୟବହୃତ ହୋଇପାରେ । ଏହା ଶିରା କିମ୍ବା ମାଂସପେଶୀରେ ଇଞ୍ଜେକ୍ସନ ଆକାରରେ ଦିଆଯାଏ ।
ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ଆଲର୍ଜି, ଇଞ୍ଜେକସନ ଦେବା ସ୍ଥାନରେ ଯନ୍ତ୍ରଣା ଓ ସ୍ୱଳ୍ପ ପ୍ଲାଟେଲେଟ ହୋଇପାରେ । କ୍ଲଷ୍ଟ୍ରିଡିଓଡେସ ସଂକ୍ରମଣ ଓ ଲୋହିତ ରକ୍ତ କଣିକା ଭାଙ୍ଗିଯାଏ । ଗର୍ଭାବସ୍ଥାରେ ଏହାର ନିରାପତ୍ତା ଅସ୍ପଷ୍ଟ ଅଟେ। ଏହା ସେଫାମାଇସିନ ଓ ବିଟା-ଲାକ୍ଟମ ଶ୍ରେଣୀର ଔଷଧ । ଏହାକୁ ଦ୍ୱିତୀୟ ପିଢ଼ୀ ସେଫାଲୋସ୍ପୋରିନ ଅନ୍ତର୍ଭୁକ୍ତ କରାଯାଏ ।
୧୯୮୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ସେଫୋଟେଟାନ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୨ ଗ୍ରାମର ୧୦ ମାତ୍ରାର ମୂଲ୍ୟ ପ୍ରାୟ ୪୦୦ ଡଲାର ଅଟେ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଲକ୍ଷ୍ମୀନାରାୟଣ ମନ୍ଦିର, ଥେରୁବାଲି
ଲକ୍ଷ୍ମୀନାରାୟଣ ମନ୍ଦିର  ରାୟଗଡା ଜିଲ୍ଲାର ଥେରୁବାଲିସ୍ଥିତ ଇମ୍ଫା ପରିସର ମଧ୍ୟରେ ଅବସ୍ଥିତ । ସୁନ୍ଦର କାରୁକାର୍ଯ୍ୟରେ ଶୋଭିତ ଏହି ମନ୍ଦିରରେ ଲକ୍ଷ୍ମୀ ନାରାୟଣ, ହନୁମାନ, ଜଗନ୍ନାଥ, ବଳଭଦ୍ର, ଓ ଶୁଭଦ୍ରା ପୂଜା ପାଆନ୍ତି । ଏତଦ୍ ବ୍ୟତୀତ ଭଗବାନ ଶିବଙ୍କର ମଧ୍ୟ ଆରାଧନା କରାଯାଏ ।
ଇତିହାସ
ପ୍ରାୟ ଚଉଦ ବର୍ଷ ପୂର୍ବେ ଇମ୍ଫାଦ୍ୱାରା ନିର୍ମିତ ଏହି ମନ୍ଦିର ରାୟଗଡ଼ା ଜିଲ୍ଲାର ଏକ ପର୍ଯ୍ୟଟନସ୍ଥଳୀ ।
ଅଧିକ ତଥ୍ୟ
ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର ଶ୍ରେଣୀ:ଓଡ଼ିଶା ପର୍ଯ୍ୟଟନ
ସଲିଫେନାସିନ
ସଲିଫେନାସିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଭେସିକେୟାର, ହେଉଛି ଏକ ଔଷଧ ଯାହା ଅତସକ୍ରିୟ ମୁତ୍ରାଶୟ ଏବଂ ନ୍ୟୁରୋଜେନିକ୍ ଡିଟ୍ରୁସରର ଅତ୍ୟଧିକ ସକ୍ରିୟତାର(NDO) ଚିକିତ୍ସା ପାଇଁ ବ୍ୟବହୃତ ହୁଏ ।  ଏହା ମୂତ୍ର ଅସଞ୍ଜମତା, ବାରମ୍ବାର ମୂତ୍ର ତ୍ୟାଗ ଓ ଅନିଚ୍ଛାକୃତ ମୂତ୍ରତ୍ୟାଗ ସମସ୍ୟାରେ ସାହାଯ୍ୟ କରିପାରେ । ଏହାର ଉପକାରିତା ଏହି ଶ୍ରେଣୀର ଅନ୍ୟାନ୍ୟ ଔଷଧ ପରି ଦେଖାଯାଏ । ଏହା ପାଟିରେ ଦିଆଯାଏ ।
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, କୋଷ୍ଠକାଠିନ୍ୟ ଏବଂ ମୂତ୍ରନଳୀ ସଂକ୍ରମଣ ଅନ୍ତର୍ଭୁକ୍ତ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ୟୁରିନାରି ରିଟେନସନ, କ୍ୟୁଟି ବିସ୍ତାର, ହାଲୁସିନେସନ୍, ଗ୍ଲୁକୋମା, ଏବଂ ଆନାଫାଇଲାକ୍‌ସିସ ଅନ୍ତର୍ଭୁକ୍ତ ହୋଇପାରେ ।   ଗର୍ଭାବସ୍ଥାରେ ବ୍ୟବହାର ସୁରକ୍ଷିତ କି ନାହିଁ ତାହା ଅସ୍ପଷ୍ଟ ରହିଛି । ଏହା ଆଣ୍ଟିମ୍ୟୁସ୍କାରିନିକ୍ ଶ୍ରେଣୀର ଅଟେ ଏବଂ ବ୍ଲାଡର ସଂକୋଚନ ହ୍ରାସ କରି କାର୍ଯ୍ୟ କରିଥାଏ ।
୨୦୦୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ସଲିଫେନାସିନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ ସୁଦ୍ଧା ମୂଲ୍ୟ ୨୮ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୩୭୦ ଡଲାର ଅଟେ | ଯୁକ୍ତରାଷ୍ଟ୍ରରେ ୨୦୧୭ ମସିହାରେ ଏହା ୨୮୩ ତମ  ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ନିୟୁତରୁ ଅଧିକ ପ୍ରେସକ୍ରିପସନ୍ ରହିଥିଲା |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ମେଘ ସବାରୀରେ ଆସିବ ଫେରି
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର ଏବଂ ପ୍ରିୟ ଚୌଧୁରୀ । ଅଖିଳ ପଟ୍ଟନାୟକ, କୁନା ତ୍ରିପାଠୀ, ବିଜୟ ମହାନ୍ତି, ମୀନକେତନ, ଉତ୍ତମ ମହାନ୍ତି, ପପୁ ପମ ପମ, ଅରବିନ୍ଦ ଷଡ଼ଙ୍ଗୀ, ମିହିର ଦାସ, ବୀଣା ମହାରଣା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର ।
ବାହାର ଆଧାର
ଶ୍ରେଣୀ:୨୦୧୦ର ଓଡ଼ିଆ କଥାଚିତ୍ର
ଅନୁର୍ବରତା
ମୂଳରୁପେର ସନ୍ତାନ ଉତ୍ପତି ଅକ୍ଷମତାକୁ ଅନୁବ୍ରରତା କୁହାଯାଏ । ଏହାକୁ ବନ୍ଧ୍ୟାପଣ କିମ୍ବା ନପୁଂସକତା ମଧ୍ୟ କୁହାଯାଏ । ପତିପତ୍ନୀଙ୍କ ସମ୍ଭୋଗ ପ୍ରୟାସ ପରେ ମଧ୍ୟ ଯଦି ସନ୍ତାନ ସୁଖ ପ୍ରାପ୍ତ ହେବାରେ ଅସୁବିଧା ଉପୁଜୁଛି ତେବେ ଏହାକୁ ଅନୁବ୍ରରତା କିମ୍ବା ବନ୍ଧ୍ୟା ଦୋଷ କୁହାଯାଏ । ପ୍ରାୟ ସବୁେକ୍ଷତ୍ରେର ଏହି ଅନୁବ୍ରରତାର କାରଣ ନାରୀଙ୍କୁ ଦିଆଯାଇଥାଏ ମାତ୍ର ଏହା ସମ୍ପୁଣ୍ଣ ରୂପେ ଭୁଲ ଧାରଣା ଅଟେ । ଏକ-ତୃତୀୟାଂଶ ନାରୀ ଏବଂ ପୁରୁଷଙ୍କ ମଧ୍ୟରେ ଏଭଳି ଅସୁବିଧା ଦେଖାଯାଏ ଅନ୍ୟ ଏକ-ତୃତୀୟାଂଶ ଉଭୟ ନାରୀ ଏବଂ ପୁରୁଷଙ୍କ ମିଳିତ ପ୍ରକ୍ରିୟୋର ଘଟିଥାଏ ।
ପୁରୁଷଙ୍କ ମଧ୍ୟେର ଅନୁବ୍ରରତାର କାରଣ :
ପୁରୁଷଙ୍କ ମଧ୍ୟରେ ବହୁତ କମ୍‌ ଶୁକ୍ରାଣୁ ଏବଂ ସମ୍ପୁଣ୍ଣ ରୂପେ ଶୁକ୍ରାଣୁର ଅଭିବୃଦ୍ଧି ନେହବା ସମସ୍ୟା ଅନୁବ୍ରରତାର କାରଣକୁ ସଚାଇଥାଏ । ନାରୀର ଅଣ୍ଡୋକାଷକୁ ଯାଇ ତାହାକୁ ଉର୍ବର କରିବାରେ ଶୁକ୍ରାଣୁର ଅକ୍ଷମତା, ଶୁକ୍ରାଣୁର ଅସାମାନ୍ୟ ଆକୃତି ଯୋଗୁଁ ଆଗକୁ ବଢିବାରେ ଅସୁବିଧା ଉପୁଜେ ।
ଜନ୍ମଗତ ସମସ୍ୟା : ବିଭିନ୍ନ ସମୟେର ଜନ୍ମଗତ କାରଣକୁ େନଇ ପୁରୁଷଙ୍କ ମଧ୍ୟେର ପ୍ରଜନନ କ୍ଷମତା ହ୍ରାସ ପାଏ ବା ଶୁକ୍ରାଣୁରେ କ୍ଷତ ଲାଗିଥିେଲ ଏଭଳି ସମସ୍ୟା ଉପୁେଜ ।
ଚିକିତ୍ସା :
ହିନ୍ଦୁ ବିବାହ ଅଧିନିୟମ, ୧୯୫୫
ହିନ୍ଦୁ ବିବାହ ଅଧିନିୟମ, ୧୯୫୫ ହିନ୍ଦୁ ଧର୍ମାବଲମ୍ବୀଙ୍କ ମଧ୍ୟରେ ବିବାହ ସମ୍ପର୍କିତ ବିବାଦର ସୁପରିଚାଳନା ନିମିତ୍ତ ଭାରତୀୟ ପାର୍ଲିଆମେଣ୍ଟଦ୍ୱାରା ୧୯୫୫ ମସିହାରେ ପ୍ରଣୀତ ଏକ ଅଧିନିୟମ । ହିନ୍ଦୁ ଆଇନର ଏହା ଅନ୍ୟତମ ମୁଖ୍ୟ ସଂହିତା । ଏହା ବ୍ୟତୀତ ହିନ୍ଦୁ ଆଇନର ଅନ୍ୟ ଦୁଇ ଅଧିନିୟମ ଯଥା; ହିନ୍ଦୁ ଉତ୍ତରାଧୀକାର ଅଧିନିୟମ (୧୯୫୬), ହିନ୍ଦୁ ନାବାଳକ ଏବଂ ଅଭିଭାବକତ୍ତ୍ୱ ଅଧିନିୟମ(୧୯୫୬) ଏବଂ ହିନ୍ଦୁ ଦତ୍ତକଗ୍ରହଣ ଓ ଭରଣପୋଷଣ ଅଧିନିୟମ, ୧୯୫୬ ମଧ୍ୟ ଏହା ପରେ ପରେ ଭାରତୀୟ ପାର୍ଲିଆମେଣ୍ଟଦ୍ୱାରା ଅଧିଗୃହୀତ ହୋଇଥିଲା ।
ପୃଷ୍ଠଭୂମି
ହିନ୍ଦୁ ବୈଦିକ ରୀତି ଅନୁସାରେ ବିବାହ ଏକ ପବିତ୍ର ବନ୍ଧନ ଏବଂ ଦଶବିଧ ସଂସ୍କାର (ଗର୍ଭାଧାନ, ପୁଂସବନ, ସୀମାନ୍ତୋନ୍ନୟନ, ଜାତକର୍ମ, ନାମକରଣ, ଅନ୍ନପ୍ରାଶନ, ମୁଣ୍ଡନ, ଉପନୟନ, ସମାବର୍ତ୍ତନ, ବିବାହ) ମଧ୍ୟରେ ଅନ୍ୟତମ । ହିନ୍ଦୁ ଶାସ୍ତ୍ରମତେ ଚାରି ପୁରୁଷାର୍ଥ ଯଥା; ଧର୍ମ, ଅର୍ଥ, କାମ ଏବଂ ମୋକ୍ଷ ଲାଭ କରିବା ହେଉଛି ବ୍ୟକ୍ତିର ଅନ୍ତିମ ଲକ୍ଷ ଏବଂ ପ୍ରଥମ ତିନି ପୁରୁଷାର୍ଥ ହିଁଁ ପରିଶେଷରେ ଶେଷ ପୁରୁଷାର୍ଥ ତଥା ଅନ୍ତିମ ଲକ୍ଷ(ମୋକ୍ଷ) ପାଇଁଁ ମାର୍ଗ ପ୍ରଶସ୍ତ କରିଥାଏ । ଏହି କ୍ରମରେ ବିବାହ ମାଧ୍ୟମରେ ହିଁଁ କାମ ବାସନାର ନୈତିକ ଚରିତାର୍ଥ ହେବା ସହିତ ସ୍ୱାମୀ ଓ ସ୍ତ୍ରୀ ଉଭୟଙ୍କ ମୋକ୍ଷ ଆଡକୁ ଗତି ସହଜ ଏବଂ ସୁଗମ ହୋଇଥାଏ । ଏହାଛଡା ବିବାହ ଏକ ବ୍ୟକ୍ତିଗତ ବ୍ୟାପାର ହୋଇଥିବା ଯୋଗୁଁଁ ସରକାରୀ ଆଇନକାନୁନ ଉର୍ଦ୍ଧ୍ୱରେ ଥିଲା । ତେବେ, ପରବର୍ତ୍ତୀ ସମୟରେ ବୈଦିକ ଧର୍ମରେ କୁସଂସ୍କାରର ପ୍ରବେଶ ଯୋଗୁଁଁ ବିବାହ ସମ୍ପର୍କିତ ବ୍ୟାପାରରେ ସ୍ୱାମୀ ଏବଂ ସ୍ତ୍ରୀର କର୍ତ୍ତବ୍ୟ ତଥା ଅଧିକାର ସ୍ପଷ୍ଟ କରିବା ସହ ବିବାହ ବିଛେଦ ବ୍ୟବସ୍ଥାର ଆବଶ୍ୟକତା ଅନୁଭୂତ ହେଲା । ହିନ୍ଦୁ ଶାସ୍ତ୍ରୀୟ ବିବାହର ଅନେକ ରୀତିନୀତିକୁ ସମ୍ମାନ ଦେବା ସହ ବିବାହ ବିଛେଦ ବ୍ୟବସ୍ଥାକୁ ଯୋଡି ହିନ୍ଦୁ ବିବାହ ଆଇନ ପ୍ରଣୀତ କରାଗଲା ।
ପ୍ରଯୁଜ୍ୟତା
ହିନ୍ଦୁ ବିବାହ ଅଧିନିୟମର ଧାରା ୨ ଅନୁସାରେ ଉକ୍ତ ଅଧିନିୟମ ନିମ୍ନ ବର୍ଗର ବ୍ୟକ୍ତି ବିଶେଷଙ୍କ ପାଇଁଁ ପ୍ରଜୁଯ୍ୟ-
କ) ସମସ୍ତ ବର୍ଗର ହିନ୍ଦୁ ଧର୍ମାବଲମ୍ବୀ
ଖ) ସମସ୍ତ ବୌଦ୍ଧ, ଜୈନ ଏବଂ ଶିଖ ଧର୍ମାବଲମ୍ବୀ
ଗ) ହିନ୍ଦୁ, ବୌଦ୍ଧ, ଜୈନ୍ ତଥା ଶିଖ ଧର୍ମର ପିତାମାତାଙ୍କ ବୈଧ କିମ୍ବା ଅବୈଧ ସନ୍ତାନ ସନ୍ତତି
(ଅନ୍ୟାନ୍ୟ ଧର୍ମର ବ୍ୟକ୍ତି ବିଶେଷ ଯେଉଁମାନେ ଧର୍ମାନ୍ତରୀକରଣ ହୋଇ ହିନ୍ଦୁ, ଜୈନ, ବୌଦ୍ଧ କିମ୍ବା ଶିଖ ଧର୍ମ ଗ୍ରହଣ କରିଥିବେ ସେହିମାନଙ୍କ ପାଇଁ ମଧ୍ୟ ଏହି ଅଧିନିୟମ ଲାଗୁ ହେବ । ଏହାଛଡା ଲିଙ୍ଗାୟତ,ବୀରଶୈବ, ଆର୍ଯ୍ୟସମାଜ, ବ୍ରାହ୍ମ ସମାଜ, ପ୍ରାର୍ଥନା ସମାଜ ଆଦି ବର୍ଗର ବ୍ୟକ୍ତି ବିଶେଷ ମୁଖ୍ୟତଃ ହିନ୍ଦୁ ହୋଇଥିବାରୁ, ସେମାନେ ମଧ୍ୟ ଏହି ଅଧିନିୟମଦ୍ୱାରା ପରିଚାଳିତ ହେବେ ।
ତେବେ ଆଦିବାସୀ(ଜନଜାତି)ମାନଙ୍କର ବିବାହ ନିଜ ଆଦିବାସୀ ପ୍ରଥାରେ ହେଉଥିବାରୁ ସେମାନେ ଏହି ଅଧିନିୟମର ଅନ୍ତର୍ଭୁକ୍ତ ହେବେନାହିଁଁ ।
ବିଶେଷ ଧାରା ଓ ଉପଧାରା
ହିନ୍ଦୁ ବିବାହ ଅଧିନିୟମ, ୧୯୫୫ର କେତୋଟି ବିଶେଷ ଧାରା -
୧) ଉକ୍ତ ଅଧିନିୟମର ଧାରା ୫ ଅନୁସାରେ ଆଇନସମ୍ମତ ହିନ୍ଦୁ ବିବାହ ପାଇଁଁ ସର୍ତ୍ତଗୁଡିକ ହେଲା-
(ଧାରା 3(g) ପ୍ରକାରେ ପୁରୁଷ ଏବଂ ସ୍ତ୍ରୀ ପାଇଁଁ ନିଷିଦ୍ଧ ସମ୍ପର୍କ ନିମ୍ନ ପ୍ରକାରେ ବର୍ଣ୍ଣିତ)
ତେବେ ଜାତି/ସଂପ୍ରଦାୟଦ୍ୱାରା ଗୃହିତ ପ୍ରଥାରେ ଏହାର ବ୍ୟତିକ୍ରମ ମଧ୍ୟ ଆଇନଗତ ହେବ ।
(ବି:ଦ୍ର:-ଉଦାହରଣ ସ୍ୱରୂପ, କନ୍ୟା ଯଦି ବର ପିତାଙ୍କ ତରଫରୁ ପାଞ୍ଚପୁରୁଷ ଅନ୍ତର୍ଗତ କାହାର ବି ସନ୍ତାନ ହୋଇଥାଏ କିମ୍ବା ବର-ମାତାଙ୍କ ତରଫରୁ ତିନିପୁରୁଷ ଅନ୍ତର୍ଗତ କିମ୍ବା ବିପରୀତ କ୍ରମେ ବର ଯଦି କନ୍ୟାପିତାଙ୍କ ତରଫରୁ ପାଞ୍ଚପୁରୁଷ ଅନ୍ତର୍ଗତ କାହାର ବି ସନ୍ତାନ ହୋଇଥାଏ କିମ୍ବା କନ୍ୟା-ମାତାଙ୍କ ତରଫରୁ ତିନିପୁରୁଷ ଅନ୍ତର୍ଗତ କାହାର ବି ସନ୍ତାନ ହୋଇଥାଏ ତେବେ ଏଭଳି ବର କନ୍ୟାଙ୍କୁ ସପଣ୍ଡି ସମ୍ପର୍କ ଅନ୍ତ୍ରଗତ କୁହାଯାଏ ।)
୨) ଧାରା ୮-ହିନ୍ଦୁ ବିବାହର ପଞ୍ଜିକରଣ
୩) ଧାରା ୧୪-ବିବାହର ଏକବର୍ଷ ପୂର୍ବରୁ ବିବାହ ବିଛେଦ ପାଇଁଁ ଆବେଦନ ଗ୍ରହଣୀୟ ହୋଇପାରିବ ନାହିଁଁ
୪) ଧାରା ୧୫-ବିବାହ ବିଚ୍ଛେଦ ପରେ ପୁନର୍ବିବାହର ପ୍ରାବଧାନ
୫) ଧାରା ୧୮-ଏକପତ୍ନୀ/ଏକପତି ହିଁଁ ଆଇନ ସମ୍ମତ, ଦ୍ୱିତୀୟ ବିବାହ(ପ୍ରଥମ ସ୍ୱାମୀ/ସ୍ତ୍ରୀର ଜୀବନ କାଳରେ) ଦଣ୍ଡନୀୟ ଅପରାଧ,
୬) ଧାରା ୨୩(୨)-ବିବାହ ବିବାଦ ସମ୍ବନ୍ଧୀୟ ମାମଲାର ବିଚାର ପୂର୍ବରୁ ଆପୋଷ ସମାଧାନ/ମିଳାମିଶାର ପ୍ରୟାସ କରିବା ଅଦାଲତଙ୍କ ପକ୍ଷେ ବାଧ୍ୟତାମୂଳକ,
ବିବାହ ବିଚ୍ଛେଦ
ଉକ୍ତ ଅଧିନିୟମର ଧାରା ୧୩ରେ ବିବାହ ବିଚ୍ଛେଦ ପ୍ରାବଧାନ ରହିଛି । ବିବାହ ବିଚ୍ଛେଦ ନିମନ୍ତେ ଆବେଦନ ନିମନ୍ତେ ଯେଉଁଁସବୁ ଆଇନଗତ କାରଣ ଅନିବାର୍ଯ୍ୟ, ସେଗୁଡିକ ହେଉଛି;
ଏହାଛଡା ନିକଟ ଅତୀତରେ ମାନ୍ୟବର ଉଚ୍ଚତମ ନ୍ୟାୟାଳୟଙ୍କର ଏକ ନିର୍ଦ୍ଦେଶ ଅନୁଯାୟୀ, ସ୍ତ୍ରୀ ଯଦି ସ୍ୱାମୀଙ୍କୁ ତାଙ୍କ ବୃଦ୍ଧ ପିତାମାତାଙ୍କଠାରୁ ଅଲଗା ହେବାପାଇଁଁ ବାଧ୍ୟ କରୁଥାଏ, ତେବେ ତାହା ମଧ୍ୟ ବିବାହ ବିଚ୍ଛେଦ ନିମନ୍ତେ ଏକ ଯୁକ୍ତିଯୁକ୍ତ କାରଣ ହୋଇପାରିବ ।
ହିନ୍ଦୁ ବିବାହ ଅଧିନିୟମ, ୧୯୫୫ ସଂଶୋଧନ-୨୦୦୩ ଅଧିନିୟମ
ଉକ୍ତ ସଂଶୋଧନ-୨୦୦୩ ଅଧିନିୟମରେ ହିନ୍ଦୁ ବିବାହ ଅଧିନିୟମର ଧାରା ୧୯,୨୮,୩୧ ଏବଂ ୩୯ର ଆଂଶିକ ସଂଶୋଧନ କରାଗଲା ।
ଆଧାର
ଶ୍ରେଣୀ:ଅଧାଗଢ଼ା ଫରଦ ଶ୍ରେଣୀ:ଭାରତୀୟ ଆଇନ
ଘର ମୋର ସ୍ୱର୍ଗ
ଘର ମୋର ସ୍ୱର୍ଗ, ୧୯୯୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଅରୁଣ ମହାନ୍ତି ଏହି କଥାଚିତ୍ରଟିର ପ୍ରଯୋଜନା କରିଥିଲେ, କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସୁବୋଧ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ ।
ଶ୍ରୀରାମ ପଣ୍ଡା, ମହାଶ୍ୱେତା ରାୟ, ମିହିର ଦାସ, ତନ୍ଦ୍ରା ରାୟ, ହର ପଟ୍ଟନାୟକ, ନିହାରିକା ସାହୁ, ଜୟୀରାମ ସାମଲ, ଅଜିତ ଦାସ, ବ୍ରଜ ସିଂହ, କାନ୍ତ ସିଂହ, ଦୁଃଖିରାମ ସ୍ୱାଇଁ, ଶ୍ରାବନ୍ତି, ବାଙ୍କୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅରୁଣ ମହାନ୍ତି । ଗୀତିକାର ଦେବଦାସ ଛୋଟରାୟ ଏହି କଥାଚିତ୍ରଟିର ଗୀତ ରଚନା କରିଥିଲେ । ପ୍ରଣବ ପଟ୍ଟନାୟକ, ଇଶା ବେବର୍ତ୍ତ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଟିଜାନିଡିନ
ଟିଜାନିଡିନ (ଇଂରାଜୀ ଭାଷାରେ Tizanidine) ଏକ ଔଷଧ ଯାହା ମାଂସପେଶୀ କାଠିନ୍ୟ, ମେରୁଦଣ୍ଡ ଆଘାତ ବା ମଲ୍ଟିପ୍ଲ ସ୍କ୍ଲେରୋସିସ ଭଳି ଅବସ୍ଥର ଚିକିତ୍ସାରେ ଦିଆଯାଏ ଓ ଯାହାର ବ୍ୟବସାୟୀକ ନାମ ଜାନାଫ୍ଲେକ୍ସ (Zanaflex) ଅଟେ । ଏହା ବାକ୍ଲୋଫେନ ବା ଡାଏଜେପାମ ଭଳି କାମ କରେ | ଏହା ପାଟି ବାଟେ ଦିଆଯାଏ |
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ନିଦ୍ରାଳୁ ଭାବ, ଦୁର୍ବଳତା ଏବଂ ମୁଣ୍ଡ ବୁଲେଇବା ସମସ୍ୟା ହୁଏ | ଗୁରୁତର ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, ଯକୃତ ସମସ୍ୟା, ସାଇକୋସିସ, ଓ ଦୀର୍ଘ କ୍ୟୁଟି ହୁଏ । ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ଏହାର ନିରାପତ୍ତା ଅସ୍ପଷ୍ଟ ରହିଛି। ଏହା ଏକ ଆଲଫା ୨ ଆଡ୍ରେନର୍ଜିକ ଆଣ୍ଟାଗୋନିଷ୍ଟ ଔଷଧ ଓ ଏହାର କାର୍ଯ୍ୟବିଧି ଅସ୍ପଷ୍ଟ ଅଛି |
ଟିଜାନିଡିନ ୧୯୯୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ନିମନ୍ତେ ଅନୁମୋଦିତ ହୋଇଥିଲା। ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ। ଯୁକ୍ତରାଜ୍ୟରେ ୨୦୧୯ ସୁଦ୍ଧା ଏକ ମାସର ଯୋଗାଣ ମୂଲ୍ୟ ୩.୪୫ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୪.୨୦ ଆମେରିକୀୟ ଡଲାର ଅଟେ। ୨୦୧୭ରେ ଏହା ୮୯ତମ ଅଧିକ ପ୍ରେସକ୍ରିପସନ ଔଷଧ ଥିଲା ଓ ୯ ନିୟୁତରୁ ଅଧିକ ଏହାର ପ୍ରେସକ୍ରିପସନ ହୋଇଥିଲା |
ଅଧାର
ଶ୍ରେଣୀ:ଚିକିତ୍ସା ବିଜ୍ଞାନ
ୟସ୍ମିନ ଲାରୀ
ୟସ୍ମିନ ଲାରୀ‌ (ଜନ୍ମ: ୧୯୪୧; ଉର୍ଦ୍ଦୁ: لاری ‎یاسمین) ପାକିସ୍ଥାନର ପ୍ରଥମ ମହିଳା ଶିଳ୍ପକାର ଅଟନ୍ତି । ସ୍ଥାପତ୍ୟ ଏବଂ ସାମାଜିକ ନ୍ୟାୟ ସହିତ ଜଡ଼ିତ ହେବାପାଇଁ ସେ ବେଶ ଜଣାଶୁଣା । ତାଙ୍କୁ ୨୦୧୬ ମସିହାରେ ସମ୍ମାନଜନକ ଫୁକୁଓକୋ ପୁରସ୍କାରରେ ସମ୍ମାନିତ କରାଯାଇଥିଲା ।
ପ୍ରାରମ୍ଭିକ ଜୀବନ
ୟସ୍ମିନ ଲାରୀ ୧୯୪୧ ମସିହାରେ ଡେରା ଗାଜୀ ଖାନ ସହରରେ ଜନ୍ମଗ୍ରହଣ କରିଥିଲେ ଏବଂ ସେ ପ୍ରଥମ ବର୍ଷ ଲାହୋରରେ ଏବଂ ଆଖପାଖରେ ଇରାକ ନାମକ ଏକ ପ୍ରସିଦ୍ଧ ପରିବାରରେ ବିତାଇଥିଲେ । ତାଙ୍କ ପିତା ଜାଫରୁଲ ଅହସାନ, ଆଇସିଏସ ଅଧିକାରୀ ଲାହୋର ଏବଂ ଅନ୍ୟାନ୍ୟ ସହରରେ ପ୍ରମୁଖ ବିକାଶମୂଳକ ପ୍ରକଳ୍ପରେ କାର୍ଯ୍ୟ କରୁଥିଲେ, ଯାହା ମାଧ୍ୟମରେ ଲାରୀ ସ୍ଥାପତ୍ୟର ସମ୍ମୁଖୀନ ହୋଇଥିଲେ ମ ତାଙ୍କ ଭଉଣୀ ନାସରିନ ଜଲିଲ ଜଣେ ପାକିସ୍ଥାନୀ ରାଜନେତା । ଯେତେବେଳେ ତାଙ୍କୁ ୧୫ ବର୍ଷ ହୋଇଥିଲା, ସେ ପ୍ରଥମେ ପାକିସ୍ଥାନ ଛାଡି ନିଜ ପରିବାର ସହିତ ଲଣ୍ଡନ ଯାଇଥିଲେ ।
ଆଧାର
ଶ୍ରେଣୀ:ପ୍ରଥମ ୱାଣ୍ଡର ମହିଳା ଅଫ୍ ଦି ଇୟର ପୁରସ୍କାର ଶ୍ରେଣୀ:୧୯୪୧ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ପାକିସ୍ଥାନ
ଭାରତୀୟ ନୁକୁରି ପକ୍ଷୀ
ଭାରତୀୟ ନୁକୁରି ପକ୍ଷୀ (ଇଂରାଜୀ ଭାଷାରେ Indian Courser, ଜୀବବିଜ୍ଞାନ ନାମ Cursorius coromandelicus) ଦକ୍ଷିଣ ଏସିଆରେ ପରିଲକ୍ଷିତ ନୁକୁରି ଜାତୀୟ ପକ୍ଷୀ । ଗଙ୍ଗା ନଦୀ ଓ ସିନ୍ଧୁ ନଦୀ ଅବବାହିକାର ସମତଳ ଅଞ୍ଚଳରେ ଏହି ପକ୍ଷୀ ବହୁ ସଂଖ୍ୟାରେ ଦେଖିବାକୁ ମିଳନ୍ତି । ଅନ୍ୟ ନୁକୁରି ପକ୍ଷୀଙ୍କ ପରି ଭାରତୀୟ ନୁକୁରି ପକ୍ଷୀ ମଧ୍ୟ ଏକ ସ୍ଥଳଚର ପକ୍ଷୀ । ଏମାନେ ଛୋଟ ଛୋଟ ଦଳରେ ବିଚରଣ କରନ୍ତି । ଶୁଷ୍କ ଖୋଲା ଭୂମିରେ ବୁଲି ଏମାନେ ବିଭିନ୍ନ କୀଟପତଙ୍ଗ ଆହରଣ କରିଥାନ୍ତି ।
ବିବରଣୀ
ଏହି ନୁକୁରି ପକ୍ଷୀ ସମଗ୍ର ଦକ୍ଷିଣ ଏସିଆରେ ଦେଖାଯାଏ । ଏମାନଙ୍କ ଭୌଗୋଳିକ କ୍ଷେତ୍ରର କିଛି ଅଂଶରେ ଏକା ପରି ଦେଖାଯାଉଥିବା ଘିଅରଙ୍ଗୀ ନୁକୁରି ପକ୍ଷୀର (cream-colored courser) ଭୌଗୋଳିକ କ୍ଷେତ୍ର ମଧ୍ୟ ରହିଛି । ଭାରତୀୟ ନୁକୁରି ପକ୍ଷୀର ଶରୀରର ରଙ୍ଗ କିନ୍ତୁ ଉଜ୍ଜ୍ୱଳତର ଓ ଏହାର ଥଣ୍ଟ ପାଖରୁ ବାହାରି ଆଖି ଉପର ଦେଇ ଯାଇଥିବା ପଟି ଦାଗ ଅଧିକ ମୋଟା । ଏହାର ମୁଣ୍ଡର ଉପର ପଟ ଗାଢ଼ ବାଦାମୀ ଓ ଏହାର ଛାତି ଖଇରିଆ ରଙ୍ଗର । ବେକର ପଛପଟକୁ ଏକ ଗାଢ଼ କଳା ଛାପ ଚିହ୍ନ ରହିଥାଏ । ଉଡ଼ନ୍ତା ଅବସ୍ଥାରେ ଭାରତୀୟ ନୁକୁରିର ପଶ୍ଚାତ ଭାଗ ଧଳା ଦେଖାଯାଏ । ଏହାର ଡେଣାର ଅଗ ଘିଅରଙ୍ଗୀ ନୁକୁରି ପରି ଗାଢ଼ କଳା ଦେଖାଯାଏ ନାହିଁ । ଉଭୟ ଅଣ୍ଡିରା ଓ ମାଈ ପକ୍ଷୀ ଦେଖିବାକୁ ଏକା ପରି ।
ଏହାର ଲମ୍ବା ଗୋଡ଼ଗୁଡ଼ିକ ଧଳା ରଙ୍ଗର । ପାଦରେ କେବଳ ସାମନା ପଟକୁ ତିନିଗୋଟି ଅଙ୍ଗୁଳି ରହିଥାଏ ।
ଭାରତୀୟ ନୁକୁରି ପକ୍ଷୀ ଅନ୍ୟାନ୍ୟ ନୁକୁରି ପକ୍ଷୀଙ୍କ ନିକଟ ସମ୍ପର୍କୀୟ । ଭାରତୀୟ ନୁକୁରି ପକ୍ଷୀକୁ ଘିଅରଙ୍ଗୀ ନୁକୁରି, ଟେମିଂକ୍ ନୁକୁରି ଓ ବର୍ଶେଲ୍ ନୁକୁରିର ଉପର-ପ୍ରଜାତି ପକ୍ଷୀ ବୋଲି ବିବେଚନା କରାଯାଏ ।
ଭୌଗୋଳିକ ବିତରଣ ଓ ପରିବାସ
ବାଆଁ|thumb|କାଲାଦେଓ ଜାତୀୟ ଉଦ୍ୟାନର ଏକ ନୁକୁରି ପକ୍ଷୀ ବାଆଁ|thumb|[[ମହାରାଷ୍ଟ୍ର|ମହାରାଷ୍ଟ୍ରର ମୟୂରେଶ୍ୱରଠାରେ ଏକ ନୁକୁରି ପକ୍ଷୀ]] ଭାରତୀୟ ନୁକୁରି ପକ୍ଷୀ ଶୁଷ୍କ ଗୋଡ଼ିପୂର୍ଣ୍ଣ, ପଥୁରିଆ ଓ ବୁଦାଳିଆ ଭୂମିରେ ଅଧିକ ଦେଖାଯାନ୍ତି ଓ ଏମାନଙ୍କୁ ବାଲୁକାମୟ ସ୍ଥାନରେ ପ୍ରାୟ ଦେଖିବାକୁ ମିଳେନାହିଁ । ସିନ୍ଧୁ ନଦୀ ଉପତ୍ୟକାରୁ ନେଇ ପୂର୍ବପଟେ ବଙ୍ଗଳାଦେଶ ଏବଂ ଦକ୍ଷିଣ ଦିଗରେ ଭାରତୀୟ ଉପଦ୍ୱୀପ ପର୍ଯ୍ୟନ୍ତ ଏହି ପକ୍ଷୀ ଦେଖିବାକୁ ମିଳନ୍ତି । ଉତ୍ତର ଶ୍ରୀଲଙ୍କାର ଶୁଷ୍କ ଅଞ୍ଚଳରେ ମଧ୍ୟ ଭାରତୀୟ ନୁକୁରି ବସବାସ କରିବାର ଦେଖାଯାଏ । ଏହି ପକ୍ଷୀ ଆର୍ଦ୍ର ଅରଣ୍ୟରେ ରହିବା ପସନ୍ଦ କରନ୍ତି ନାହିଁ । ଦକ୍ଷିଣ ଭାରତରେ କରମଣ୍ଡଳ ଉପକୂଳରେ ଏହା ଏକ ଅତି ସାଧାରଣ ସ୍ଥାନୀୟ ପକ୍ଷୀ । ତେଣୁ ଏହି ପକ୍ଷୀର ଜୀବବିଜ୍ଞାନ ନାମରେ କୋରୋମେଣ୍ଡେଲିକସ୍ ରହିଛି । ଭାରତୀୟ ଉପଦ୍ୱୀପର ଅନ୍ୟ ଅଞ୍ଚଳରେ ମଧ୍ୟ ଏହି ପକ୍ଷୀ ବ୍ୟାପ୍ତ । ଡେକାନ ମାଳଭୂମି, ଉତ୍ତର-ପଶ୍ଚିମସ୍ଥ ଗୁଜରାଟ ଓ ରାଜସ୍ଥାନର ଶୁଷ୍କ ଅଞ୍ଚଳରେ ଏହି ପକ୍ଷୀ ବହୁ ମାତ୍ରାରେ ଦେଖିବାକୁ ମିଳନ୍ତି । ଏହି ପକ୍ଷୀ କିଛି ସ୍ଥାନରେ ମୂଳ ନିବାସୀ ପରି ରହେ ଅନ୍ୟ ସେହି ଅଞ୍ଚଳ ମଧ୍ୟରେ ବିଚରଣ କରେ ।
ପରିସଂସ୍ଥା ଓ ବ୍ୟବହାର
ଏହି ନୁକୁରୀ ପକ୍ଷୀମାନଙ୍କୁ ଛୋଟ ଛୋଟ ଦଳରେ ଦେଖିବାକୁ ମିଳେ । ନିଜ ଶରୀରର ଉଚ୍ଚତାରୁ ଅଧିକ ଲମ୍ବା ହୋଇନଥିବା ଘାସ ଜମିରେ ଏମାନେ ଅଧିକାଂଶରେ ଦେଖାଯାନ୍ତି । ସ୍ଥଳଚର ପକ୍ଷୀ ହୋଇଥିବାରୁ ଅଧିକ ଉଚ୍ଚତାବିଶିଷ୍ଟ ଘାସ ଏମାନଙ୍କ ଦୃଷ୍ଟିରୋଧ କରିଥାଏ । ଅମଳ ହୋଇସାରିଥିବା ଓ ଚଷା ଯାଇନଥିବା ଜମିର ଊଈ, ଗୋବର ପୋକ, ଝିଣ୍ଟିକା, ପଙ୍ଗପାଳ ଓ ଅନ୍ୟାନ୍ୟ କୀଟପତଙ୍ଗ ଏମାନଙ୍କର ପ୍ରଧାନ ଆହାର । ଏମାନେ ଭୂମି ଉପରେ ଦୌଡ଼ି ପାରନ୍ତି ଓ ଉଡ଼ିବା ପୂର୍ବରୁ ଏକ କର୍କଷ ଗ୍ୱାଟ୍ ଶବ୍ଦ ସୃଷ୍ଟି କରି ଉପରକୁ ଉଠନ୍ତି । ଏମାନେ ଜୋରରେ ଡେଣା ଫଡ଼ଫଡ଼ କରି ଉଡ଼ନ୍ତି । ଭାରତୀୟ ନୁକୁରି ପକ୍ଷୀ କମ୍ ଉଚ୍ଚତାରେ ଉଡ଼ନ୍ତି ଏବଂ ଓହ୍ଲାଇବା ପରେ କିଛି ଦୂର ଦୌଡ଼ିଯାନ୍ତି ।
ମାର୍ଚ୍ଚରୁ ଅଗଷ୍ଟ ଏହି ପକ୍ଷୀର ପ୍ରଜନନ ଋତୁ । ଦକ୍ଷିଣ ଭାରତ ଓ ଶ୍ରୀଲଙ୍କାର କିଛି ପକ୍ଷୀଙ୍କ ପ୍ରଜନନ ଋତୁ ମଇ ମାସର ମଝିରୁ ଏବଂ ଦରଭଙ୍ଗା ଅଞ୍ଚଳର ପକ୍ଷୀଙ୍କ ପ୍ରଜନନ ଋତୁ ଅପ୍ରେଲ୍ ମାସ ମଝିରୁ ଆରମ୍ଭ ହେବାର ତଥ୍ୟ ରହିଛି । ଖୋଲା ପଡ଼ିଆ ବା ପଥୁରିଆ ସ୍ଥାନରେ ଏମାନେ ନିଜର ବସା ବାନ୍ଧନ୍ତି ଓ ସେଥିରେ ପ୍ରାୟ ଗୋଲକାକାର ୨ରୁ ୩ଟି ଅଣ୍ଡା ଦିଅନ୍ତି । ଛଳାବରଣ ଯୋଗୁଁ ଅଣ୍ଡାଗୁଡ଼ିକୁ ସହଜରେ ଦେଖିବା କଷ୍ଟ ହୁଏ । ନୁକୁରି ଶାବକମାନଙ୍କ ରଙ୍ଗ ବାହ୍ୟ ପରିବେଶ ସହ ମିଶିଯାଏ । ସତର୍କ ସୂଚନା ପାଇଲେ ଶାବକମାନେ ନିଶ୍ଚଳ ହୋଇ ବସିଯାଆନ୍ତି ଏବଂ ଏମାନଙ୍କୁ ଠାବ କରିବା କଷ୍ଟ ହୋଇଥାଏ । କେହି ଶାବକଙ୍କ ନିକଟକୁ ଆସିବାର ସମ୍ଭାବନା ଦେଖିଲେ ପ୍ରାପ୍ତବୟସ୍କ ପକ୍ଷୀମାନେ କୌଣସି ପ୍ରଦର୍ଶନ ବା ଶବ୍ଦ ସୃଷ୍ଟି କରନ୍ତି ନାହିଁ । ଅଣ୍ଡା ଫୁଟିବା ପରଠାରୁ ଶାବକମାନେ ଚଳପ୍ରଚଳ କରିପାରନ୍ତି । ପ୍ରଥମେ ପିତାମାତା ଆଣିଥିବା ଖାଦ୍ୟ ଖାଆନ୍ତି ଓ ଜନ୍ମ ହେବାର ଏକ ସପ୍ତାହ ପରେ ନିଜେ ଖାଦ୍ୟ ଖୋଜି ଖାଇଥାନ୍ତି ।
ଅନ୍ୟାନ୍ୟ ଲିଂକ୍
ଶ୍ରେଣୀ:ନୁକୁରି ପକ୍ଷୀ
ବେକର୍ସ ସିସ୍ଟ
ପ୍ରାରମ୍ଭରେ ସ‌ହାୟକ ଯତ୍ନ (Supportive care) ଯଥେଷ୍ଟ ହୁଏ । ଏହା କାମ ନ କଲେ ସକସନ (aspiration) ବା କର୍ଟିକୋସ୍ଟିରଏଡ ଇଞ୍ଜେକସନ (steroid) ବା ଅପରେଶନ କରାଯାଇପାରେ । ପ୍ରାୟ ୨୦% ଲୋକଙ୍କର ବେକର୍ସ ସିସ୍ଟ ଥାଏ । ପ୍ରାୟ ୩୫ରୁ ୭୦ ବର୍ଷ ବୟସ୍କ ଲୋକଙ୍କୁ ଏ ରୋଗ ହୁଏ । ଏହି ରୋଗର ପ୍ରଥମ ବର୍ଣ୍ଣନା କରିଥିବା ଉଇଲିଅମ ମୋରାଣ୍ଟ ବେକରଙ୍କ (William Morrant Baker (୧୮୩୮–୧୮୯୬) ନାମାନୁସାରେ ଏହି ରୋଗର ନାମକରଣ ହୋଇଛି ।
ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
ବିନ୍ଦୁ ଅମ୍ମିନୀ
ବିନ୍ଦୁ ଅମ୍ମିନୀ ଜଣେ ଭାରତୀୟ ଓକିଲ ଏବଂ କୋଳିକୋଡ଼ସ୍ଥିତ ସରକାରୀ ଆଇନ ମହାବିଦ୍ୟାଳୟର ଅଧ୍ୟାପିକା ତଥା ଜଣେ କର୍ମୀ । ଭାରତୀୟ ସର୍ବୋଚ୍ଚ ନ୍ୟାୟାଳୟ ପ୍ରଜନନ ବୟସର ମହିଳାମାନଙ୍କୁ ଶବରୀମାଳା ମନ୍ଦିରରେ ପ୍ରବେଶ କରିବାକୁ ଅନୁମତି ପାଇଁ ନିଷ୍ପତ୍ତି ଦେବା ପରେ ମନ୍ଦିରରେ ପ୍ରବେଶ କରିବାରେ ଦଶରୁ ପଚାଶ ବର୍ଷ ବୟସର ଦୁଇ ପ୍ରଥମ ମହିଳାଙ୍କ ମଧ୍ୟରୁ ସେ ଜଣେ ।
ପ୍ରାରମ୍ଭିକ ଜୀବନ ଏବଂ ଶିକ୍ଷା
ଅମ୍ମିନୀ କେରଳର ପତନମତିଟ୍ଟାରୁ । ସେ ପାଞ୍ଚ ଭାଇଭଉଣୀଙ୍କ ମଧ୍ୟରୁ ସାନ । ତାଙ୍କ ମା ତାଙ୍କ ବାପାଙ୍କୁ ଛାଡ଼ିବା ପରେ ତାଙ୍କ ମା ତାଙ୍କୁ ଦାରିଦ୍ର୍ୟ ଭିତରେ ପାଳିଥିଲେ ।
ତାଙ୍କ ପରିବାରରୁ କଲେଜରେ ପଢ଼ିବାରେ ସେ ପ୍ରଥମ । ଜଣେ ଛାତ୍ରୀ ଭାବେ ସେ ସିପିଆଇ (ଏମଏଲ) ଛାତ୍ରଛାତ୍ରୀ ଶାଖା କେରଳ ବିଦ୍ୟାର୍ଥୀ ସଂଗଠନରେ ଜଣେ ନେତ୍ରୀ ଥିଲେ ଏବଂ ସିପିଆଇର (ଏମଏଲ) ସର୍ବକନିଷ୍ଠ ମହିଳା ରାଜ୍ୟ ସଂଯୋଜିକା ହୋଇଥିଲେ । ଟାଇମ ପତ୍ରିକା ଅନୁସାରେ, "ସେ ସ୍ପଷ୍ଟ କରିଛନ୍ତି ଯେ ସେ ଯେଉଁ ଦଳରେ ଥିଲେ ତାହା ରାଜ୍ୟ ସ୍ୱୀକୃତିପ୍ରାପ୍ତ ଏବଂ ସେ କେବେ ବି ସଶସ୍ତ୍ର ବିଦ୍ରୋହରେ ବିଶ୍ୱାସ କରିନାହାଁନ୍ତି", ଏବଂ ସେ ୨୦୧୧ରେ ଦଳ ଛାଡ଼ିଥିଲେ । ୨୦୧୯ରେ ସିପିଆଇ (ଏମଏଲ) ପଲିଟବ୍ୟୁରୋ ସଦସ୍ୟ ପିଜେ ଜେମ୍ସ କହିଥିଲେ ଯେ ଅମ୍ମିନୀ ଦଶ ବର୍ଷ ଧରି ଦଳ ସହିତ ସଂଯୁକ୍ତ ହୋଇନାହାଁନ୍ତି ।
ସେ ପତନମତିଟ୍ଟାର ପ୍ରମଡୋମର ନେତାଜୀ ଉଚ୍ଚ ମାଧ୍ୟମିକ ବିଦ୍ୟାଳୟରେ ପଢ଼ିଥିଲେ ଏବଂ ପତନମତିଟ୍ଟାର କ୍ୟାଥୋଲିକେଟ କଲେଜରୁ ପ୍ରାକ-ଡିଗ୍ରୀ ପଢ଼ିଥିଲେ । ଅମ୍ମିନୀ ଏର୍ଣ୍ଣାକୁଲମସ୍ଥିତ ସରକାରୀ ଆଇନ ମହାବିଦ୍ୟାଳୟରୁ ଆଇନ ସ୍ନାତକ (ଏଲ. ଏଲ. ବି.) ଏବଂ ତିରୁଅନନ୍ତପୁରମସ୍ଥିତ କେରଳ ବିଶ୍ୱବିଦ୍ୟାଳୟର କାରିଆଅଟମ କ୍ୟାମ୍ପସରୁ ଆଇନର ସ୍ନାତକୋତ୍ତର (ଏଲ. ଏଲ. ଏମ.) ଲାଭକରିଥିଲେ ।
ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଥାଇ ସାଗୁଆ ତରକାରୀ
ଥାଇ ଗ୍ରୀନ୍ କରି ବା ଥାଇ ସାଗୁଆ ତରକାରୀ (ଇଂରାଜୀରେ Thai Green curry ବା କେବଳ Green curry) ମଧ୍ୟ ଥାଇଲ୍ୟାଣ୍ଡ ରେ ପ୍ରସ୍ତୁତ ହେଉଥିବା ଏକ ସାଗୁଆ ରଙ୍ଗ ର ତରକାରୀ । ଥାଇ ଭାଷାରେ ଏହି ତରକାରୀର ନାମ ହେଉଛି แกงเขียวหวาน (କାଏଂଗ୍ ଖ୍ୟାଓ ୱାନ୍) ଯାହାର ଅର୍ଥ ମିଠା ସାଗୁଆ ତରକାରୀ ।
ନାମକରଣ
ଏହି ତରକାରୀର ନାମ ତାହାର ରଙ୍ଗକୁ ଭିତ୍ତି କରି ଏପରି ଦିଆଯାଇଛି । ତରକାରୀର ସାଗୁଆ ରଙ୍ଗ ମୁଖ୍ୟତଃ କଞ୍ଚା ଲଙ୍କା ଯୋଗୁଁ ଆସିଥାଏ । ଥାଇ ନାମରେ ରହିଥିବା ୱାନ୍ ଶବ୍ଦର ଅର୍ଥ ମିଠା ଏବଂ ଏହି ମିଠା ଶବ୍ଦଟି ସାଗୁଆ ରଙ୍ଗ ପାଇଁ ଯୋଡ଼ାଯାଇଛି । ଏହି ତରକାରୀର ମିଠା ସ୍ୱାଦ ନଥାଏ ତେଣୁ ତାହା ପାଇଁ ମିଠା ଶବ୍ଦ ବ୍ୟବହୃତ ହୋଇନଥାଏ । ଏହି ଥାଇ ତରକାରୀରେ ନଡ଼ିଆ କ୍ଷୀର ଓ କଞ୍ଚା ଲଙ୍କା ମିଶୁଥିବାରୁ ଏହାର ରଙ୍ଗ କ୍ରିମ୍ ପରି ଫିକା ସାଗୁଆ ରଙ୍ଗର ହୋଇଥାଏ । ଥାଇ ଭାଷାରେ ଏହି ରଙ୍ଗକୁ "ମିଠା ସାଗୁଆ (sweet green)" ରଙ୍ଗ ବୋଲି କୁହାଯାଏ । ଏହାର ଉପାଦାନ ସବୁବେଳେ ଏକା ନହୋଇପାରେ । ଏହି ତରକାରୀ ଅନ୍ୟ ଥାଇ ତରକାରୀଙ୍କଠାରୁ ମିଠା ନୁହେଁ, କିନ୍ତୁ ଅଳ୍ପ ରାଗ ଥାଇ ଲାଲ୍ ତରକାରୀଙ୍କ ତୁଳନାରେ ଏହା ଅଧିକ କଡ଼ା । ତେବେ ମସଲାର କଡ଼ାପଣରେ ତାରତମ୍ୟ ରହିପାରେ । ରାଜା ରାମ (ଷଷ୍ଠ) କିମ୍ବା ରାଜା ରାମ (ସପ୍ତମ)ଙ୍କ ରାଜୁତି କାଳରେ (୧୯୦୮-୧୯୨୬ ମଧ୍ୟରେ) ଏହି ତରକାରୀର ରାନ୍ଧଣା ଆବିଷ୍କୃତ ଓ ବିକଶିତ ହୋଇଥିଲା ।
ଆବଶ୍ୟକୀୟ ଉପାଦାନ
କୌଣସି ଏକ ପୁଷ୍ଟିସାର ଜାତୀୟ ଖାଦ୍ୟ (ମାଛ, ମାଂସ) ସହିତ ଅନ୍ୟ ଆବଶ୍ୟକୀୟ ଉପାଦାନମାନ ହେଲେ – ନଡ଼ିଆ କ୍ଷୀର, ସାଗୁଆ ବଟା ମସଲା, ତାଳ ଚିନି ଓ ମାଛରୁ ତିଆରି ସସ୍ । ଥାଇ ବାଇଗଣ, ଥାଇ ମଟର ବାଇଗଣ କିମ୍ବା ଅନ୍ୟାନ୍ୟ ସଜ ସବୁଜ ଓ ଧଳା ପରିବା ଏବଂ କେତେକ ଫଳ ମଧ୍ୟ ଏହି ତରକାରୀରେ ବ୍ୟବହୃତ ହୋଇପାରିବ । କେତେ ନଡ଼ିଆ କ୍ଷୀର ବ୍ୟବହୃତ ହେଉଛି ତାହା ଅନୁସାରେ ତରକାରୀ ଝୋଳ ମୋଟା ବା ପାଣିଆ ହୋଇଥାଏ । ହେମଦସ୍ତା ବା ଶିଳରେ କଞ୍ଚା ଲଙ୍କା, ଶାଲଟ୍ ପିଆଜ, ଅଦା, ଗାଲାଙ୍ଗଲ୍, ଶତବେଧୀ (lemongrass), କାଫିର୍ ଲେମ୍ବୁ ପତ୍ର ଓ ଲେମ୍ବୁ ଚୋପା, ଧନିଆ ଚେର, ଜୀରା, ଧଳା ଗୋଲମରିଚ, ଚିଙ୍ଗୁଡ଼ି ବଟା ମସଲା ଓ ଲୁଣ ଇତ୍ୟାଦିକୁ କୁଟି ବା ବାଟି ତରକାରୀ ପାଇଁ ସାଗୁଆ ରଙ୍ଗର ବଟା ମସଲା ପ୍ରସ୍ତୁତ କରାଯାଏ ।
ରନ୍ଧା ପଦ୍ଧତି
ତେଲରେ ସାଗୁଆ ବଟା ମସଲା ଓ ଅଳ୍ପ ନଡ଼ିଆ କ୍ଷୀର ପକାଇ ମସଲା କଷାଯାଏ । ମସଲା ଭଲ ଭାବେ କଷା ହୋଇ ତେଲ ଛାଡ଼ିବା ଆରମ୍ଭ କଲେ ବଳକା ନଡ଼ିଆ କ୍ଷୀର, ଅନ୍ୟାନ୍ୟ ଉପାଦାନ, ଅଳ୍ପ ତାଳ ଚିନି ଓ ମାଛ ସସ୍ ଆଦି ମିଶାଇ ଦିଆଯାଏ । ତରକାରୀ ଭଲ ଭାବେ ଫୁଟି ପ୍ରସ୍ତୁତ ହୋଇଯିବା ପରେ ଏହା ଉପରେ କଟା ମରିଚ, ଲେମ୍ବୁ ପତ୍ର ପ୍ରଭୃତି ପକାଇ ସଜାଇ ଦିଆଯାଏ । ବିଭିନ୍ନ ସାମୁଦ୍ରିକ ଜୀବଙ୍କୁ ବ୍ୟବହାର କରି ପ୍ରସ୍ତୁତ ସାଗୁଆ ତରକାରୀରେ ଥାଇ ତୁଳସୀ, ବଣୁଆ ଅଦା ଇତ୍ୟାଦି ପକାଇ ସଜା ଯାଇଥାଏ ।
ବଢ଼ା
ଗ୍ରୀନ୍ କରିକୁ ମୁଖ୍ୟତଃ ଭାତ ସହିତ ଖିଆଯାଇଥାଏ । ତେବେ ଖାନୋମ୍ ଚିନ୍ ଚାଉଳ ନୁଡୁଲ୍ସ ସହିତ ମଧ୍ୟ ଏହି ତରକାରୀକୁ ଖାଇହେବ । ସାଗୁଆ ମାଂସ ତରକାରୀର ଝୋଳ ମୋଟା ହୋଇଥିଲେ ଏହାକୁ ରୁଟି ସହିତ ମଧ୍ୟ ଖିଆଯାଇ ପାରିବ । ମାଲେସିଆ ରେ ମିଳୁଥିବା ରୋଟି କାନାଇ ସହିତ ମଧ୍ୟ ଏହି ତରକାରୀ ପରଷା ଯାଇଥାଏ ।
ଆଧାର
ଶ୍ରେଣୀ:ଥାଇ ଖାଦ୍ୟ
କାଲିଫର୍ମିଅମ
ହେଉଛି ଏକ ତେଜସ୍କ୍ରିୟ ରାସାୟନିକ ମୌଳିକ ଯାହାର ପ୍ରତୀକ Cf ଓ ପରମାଣୁ କ୍ରମାଙ୍କ ୯୮ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ମିଳିତ ଜାତିସଂଘ ଦିବସ
ମିଳିତ ଜାତିସଂଘ ଦିବସ ସାରା ବିଶ୍ୱରେ ପ୍ରତିବର୍ଷ ଅକ୍ଟୋବର ୨୪ ତାରିଖରେ ପାଳିତ ହୁଏ । ମିଳିତ ଜାତିସଂଘ ସଂସ୍ଥାନର ଉଦ୍ଦେଶ୍ୟ ତଥା ଉପଲବ୍ଧିସବୁ ବିଷୟରେ ସର୍ବସାଧାରଣଙ୍କ ମଧ୍ୟରେ ପରିଚିତ କରାଇବା ଏହାର ଲକ୍ଷ୍ୟ । ମିଳିତ ଜାତିସଂଘ ଦିବସ ହେଉଛି ମିଳିତ ଜାତିସଂଘ ସପ୍ତାହ(ଯାହାକି ୨୦-୨୬ ଅକ୍ଟୋବର ମଧ୍ୟରେ ପାଳିତ ହୁଏ) କାର୍ଯ୍ୟକ୍ରମର ଏକ ଅଂଶ ।
୧୯୪୮ ମସିହାରେ ମିଳିତ ଜାତିସଂଘ ମହାସଭାରେ ଗୃହିତ ଏକ ପ୍ରସ୍ତାବ ଅନୁସାରେ ନିଷ୍ପତ୍ତି ନିଆଗଲା ଯେ ପ୍ରତିବର୍ଷ ଅକ୍ଟୋବର ୨୪କୁ ମିଳିତ ଜାତିସଂଘ ଦିବସ ରୂପେ ପାଳନ କରାଯିବ । ୧୯୭୧ ମସିହାରେ ମିଳିତ ଜାତିସଂଘ ମହାସଭାରେ ଗୃହିତ ଆଉ ଏକ ପ୍ରସ୍ତାବ (ରିଜୋଲ୍ୟୁସନ ସଂଖ୍ୟା- ୨୭୮୨) ଅନୁସାରେ ନିଷ୍ପତ୍ତି ନିଆଗଲା ଯେ ମିଳିତ ଜାତିସଂଘ ଦିବସକୁ ମିଳିତ ଜାତିସଂଘର ସମସ୍ତ ସଦସ୍ୟ ଦେଶଗୁଡିକ ପାଳନ କରିବେ ଏବଂ ଏହା ଏକ ସାଧାରଣ ଛୁଟି ଦିବସ ହେବ ।
ଦ୍ୱିତୀୟ ବିଶ୍ୱଯୁଦ୍ଧର ଶେଷ ଆଡକୁ ଅର୍ଥାତ ଏପ୍ରିଲ ୨୫, ୧୯୪୫ ମସିହାରେ ଆରମ୍ଭ ହୋଇଥିବା ସମ୍ମ୍ମିଳନୀରେ ମିଳିତ ଜାତିସଂଘ ଗଠନ ଦିଗରେ ପ୍ରଥମ ପଦକ୍ଷେପ ନିଆଯାଇଥିଲା । ଏହି ସମ୍ମିଳନୀରେ ମିଳିତ ଜାତିସଂଘ ଗଠନର ପ୍ରସ୍ତାବ ପାରିତ ହୋଇଥିଲା । । 1945 ମସିହା ଅକ୍ଟୋବର ୨୪ରେ ମିଳିତ ଜାତିସଂଘର ପ୍ରତିଷ୍ଠାକୁ ସ୍ମରଣୀୟ କରିବା ନିମିତ୍ତ ଏହି ଦିବସ ପାଳନ କରାଯାଉଛି ।  ମିଳିତ ଜାତିସଂଘର ପ୍ରତିଷ୍ଠା ପରଠାରୁ ଏହି ଅନୁଷ୍ଠାନଦ୍ୱାରା ଏହାର ଲକ୍ଷ୍ୟ ପୂରଣ ଦିଗରେ ଯେତେସବୁ ଉପଲବ୍ଧି ଅଛି ସେ ସବୁ ବିଷୟରେ ଜନ ମାନସରେ ସଚେତନତା ସୃଷ୍ଟି କରାଇବା ଏହି ଦିବସର ମୂଳ ଲକ୍ଷ୍ୟ ।
ମିଳିତ ଜାତିସଂଘର ଯେତେ ସବୁ ଉପଲବ୍ଧି ରହିଛି, ସେ ସବୁ ପଛରେ ମିଳିତ ଜାତିସଂଘ ଛଡା ଅନ୍ୟ କେତେକ ବିଶେଷ ସଂସ୍ଥାର ଅବଦାନ ରହିଛି । ସେମାନେ ହେଲେ ବିଶ୍ୱ ସ୍ୱାସ୍ଥ୍ୟ ସଂଗଠନ (WHO), ଖଦ୍ୟ ଏବଂ କୃଷି ସଂଗଠନ (FAO), ଅନ୍ତର୍ଜାତିକ ଶ୍ରମ ସଂଗଠନ (ILO), ମିଳିତ ଜାତିସଂଘ ମାନବାଧିକାର କାଉନସେଲ ଓ ମିଳିତ ଜାତିସଂଘ ବାଳ କୋଷ (UNICEF)ଭଳି ଅନେକ ସଂଗଠନର ସଂପୃକ୍ତି ରହିଛି । ଏହିସବୁ ସଂଗଠନ ସହାୟତାରେ ମିଳିତ ଜାତିସଂଘ ସାରା ବିଶ୍ୱରେ ବିଭିନ୍ନ କ୍ଷେତ୍ରରେ, ବିଶେଷ ଭାବରେ ମାନବିକ ଅଧିକାର, ସ୍ୱାସ୍ଥ୍ୟ, ଶରଣାର୍ଥୀ ଥଇଥାନ, ବନ୍ୟା, ବାତ୍ୟା ତଥା ରୋଗ ନିରାକରନ ଦିଗରେ ଅନେକ ମହତ୍ତ୍ୱପୂର୍ଣ୍ଣ କାର୍ଯ୍ୟ କରିଛନ୍ତି ।
ପାଳନ
ମିଳିତ ଜାତିସଂଘର ସମସ୍ତ ସଦସ୍ୟ ଦେଶମାନଙ୍କଦ୍ୱାରା ଏହି ଦିବସ ପାଳନ ଅବସରରେ ବିଭିନ୍ନ ଆଲୋଚନା ସଭା, ସଭା ସମିତି ସାଙ୍ଗକୁ ବିଭିନ୍ନ ପ୍ରଦର୍ଶନୀ ମାଧ୍ୟମରେ ସଯୁକ୍ତ ଦେଶର ଉପଲବ୍ଧିସବୁର ପ୍ରଚାର ତଥା ପ୍ରସାର କରାଯାଉଥିଲା । ୧୯୪୮ ମସିହାଠାରୁ ଏହି ଦିବସ ପାଳିତ ହୋଇଆସୁଥିଲେ ହେଁ ୧୯୭୧ ମସିହାରେ ମିଳିତ ଜାତିସଂଘ ମହାସଭାରେ ଗୃହୀତ ନିଷ୍ପତ୍ତି ଅନୁସାରେ ଏହା ପରଠାରୁ ଏହି ଦିବସଟି ଏକ ସାଧାରଣ ଛୁଟି ଦିବସ ରୂପେ ମଧ୍ୟ ପାଳିତ ହେଲା ।
ବିଶ୍ୱରେ ଅନେକ ଅନ୍ତଃଦେଶୀୟ ବିଦ୍ୟାଳୟ ମଧ୍ୟ ଏହି ଅବସରରେ ନିଜ ନିଜ ବିଦ୍ୟାଳୟରେ ମିଳିତ ଜାତିସଂଘ ଦିବସ ପାଳନ କରିଥାନ୍ତି । ଏହି ଅବସରରେ ବିଭିନ୍ନ ସାଂସ୍କୃତିକ କାର୍ଯ୍ୟକ୍ରମ ସହ ଖାଦ୍ୟ ମେଳାର ମଧ୍ୟ ଆୟୋଜନ ହୋଇଥାଏ ।
ଫିଲିପାଇନସରେ ଏହି ଅବସରରେ ସ୍ଥାନୀୟ ବିଦ୍ୟାଳୟର ଛାତ୍ର ଛାତ୍ରୀ ପାରମ୍ପରିକ ପୋଷାକ ପରିଧାନ ପୂର୍ବକ ଏକ କାର୍ଯ୍ୟକ୍ରମରେ ଯୋଗ ଦିଅନ୍ତି । ପିଲାମାନେ ଗୋଷ୍ଠିଗତ ଭାବେ କିମ୍ବା ଏକାକୀ ନିର୍ଦ୍ଦିଷ୍ଟ ଏକ ସଦସ୍ୟ ଦେଶର ପତାକା ଅଙ୍କନ କରିବା ସାଙ୍ଗକୁ ଏହି ଅବସରରେ ସାଂସ୍କୃତିକ କାର୍ଯ୍ୟକ୍ରମ ମଧ୍ୟ ପରିବେଷଣ କରିଥାନ୍ତି ।
ଭାରତରେ ମଧ୍ୟ ଏହି ଦିବସ ପାଳନ ଅବସରରେ ବିଭିନ୍ନ ସାଂସ୍କୃତିକ କାର୍ଯ୍ୟକ୍ରମ ସହ ସଭା, ସମିତି ତଥା ପ୍ରଦର୍ଶନୀର ଆୟୋଜନ ହୋଇଥାଏ ।
ବାହାର ଆଧାର
ଶ୍ରେଣୀ: ଅକ୍ଟୋବର ମାସର ପାଳିତ ଦିବସ
ଆପ୍ଲିକେସନ୍ ସୁରକ୍ଷା
ଆପ୍ଲିକେସନ୍ ସୁରକ୍ଷା ସାଇବର ସୁରକ୍ଷାର ଏକ ଅଂଶ ଅଟେ । ଏହା ମୁଖ୍ଯ ଉଦ୍ଦେଶ୍ଯ ହେଲା ସଫ୍ଟୱେର୍ ବିକାଶ କରିବା ସମୟରେ ଏଥିରେ କାମ କରୁଥିବା ଲୋକମାନେ କିପରି ସବୁ ଦିଗରୁ ସୁରକ୍ଷାକୁ ଧ୍ଯାନରେ ରଖି ସଫ୍ଟୱେର ତିଆରି କରିବେ । ସଫ୍ଟୱେର୍ ପ୍ରୋଗ୍ରାମରେ ଥିବା ଦୁର୍ବଳତାକୁୁ ଖୋଜି ବାହାର କରିବା, ଠିକ୍ କରିବା ଓ ସୁରକ୍ଷାଜନିତ ସମସ୍ଯାରୁ କିପରି ରୋକାଯାଇପାରିବ ସେଥିପାଇଁ ଚେଷ୍ଟିତ ହେବା ସୁରକ୍ଷାର ବିଭିନ୍ନ ଦିଗ ମଧ୍ଯରୁ ଅନ୍ଯତମ ଏବଂ ଏହା ସଫ୍ଟୱେର ବିକାଶ ଧାରାରେ ଗ୍ରାହକଙ୍କ ଆବଶ୍ୟକତାଠାରୁ ଆରମ୍ଭ କରି ସଠିକ୍ ଭାବରେ କାର୍ଯ୍ୟ କରୁଥିବା ଉପ୍ତାଦଟିଏ ବିକଶିତ କରିବା ପର୍ଯ୍ୟନ୍ତ ଚାଲିଥାଏ ।
ପ୍ରକ୍ରିୟା
ସଫ୍ଟୱେର୍ ତିଆରି କରିବା ସମୟରେ ବିଭିନ୍ନ ପ୍ରକାର ଉପାୟ ଅବଲମ୍ବନ କରାଯାଏ, ସେଗୁଡିକ ହେଲା
=== ୱେବ ଆପ୍ଲିକେସନ୍ ସୁରକ୍ଷା  === ୱେବ ଆପ୍ଲିକେସନ୍ ସୁରକ୍ଷା ତଥ୍ୟ ସୁରକ୍ଷାର ଅଂଶବିଶେଷ ଯାହା ୱେବସାଇଟ୍, ୱେବ ଆପ୍ଲିକେସନ୍ ଓ ୱେବ ସର୍ଭିସେସ୍ର ସୁରକ୍ଷାକୁ ବୁଝାଇ ଥାଏ । ଏହା ଆପ୍ଲିକେସନ୍ ସୁରକ୍ଷାର ତତ୍ତ୍ବକୁ ବ୍ଯବହାର କରି ଇନ୍ଟରନେଟ୍ ଓ ୱେବର ସୁରକ୍ଷା ପାଇଁ ବ୍ଯବହାର କରାଯାଏ ।
==== ଶୀର୍ଷ ୧୦ଟି ୱେବ ସୁରକ୍ଷାରେ ଥିବା ଦୁର୍ବଳତା ==== OWASP ଫାଉଣ୍ଡେସନ୍ ଅନୁସାରେ ସୁରକ୍ଷାରେ ଥିବା ବିପଦପୂର୍ଣ୍ଣ ଦିଗଗୁଡ଼ିକ ହେଲା
ସେଫପୋଡୋକ୍ସିମ
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ବାନ୍ତି, ଯୋନୀପଥ ଇଷ୍ଟ ସଂକ୍ରମଣ, ପେଟ ଯନ୍ତ୍ରଣା ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଏବଂ କ୍ଲୋଷ୍ଟ୍ରିଡିଓଡେସ୍ ଡିଫାଇସିଲ୍ ସଂକ୍ରମଣ ହୋଇପାରେ । ଗର୍ଭାବସ୍ଥାରେ ବ୍ୟବହାର ସହିତ କୌଣସି କ୍ଷତି ହେବାର ପ୍ରମାଣ ନଥିବାବେଳେ, ଏହାର ବ୍ୟବହାରର ଭଲରୂପେ ଅଧ୍ୟୟନ କରାଯାଇ ନାହିଁ । ଏହା ଏକ ତୃତୀୟ ପିଢ଼ୀର ସେଫାଲୋସ୍ପୋରିନ୍ ଏବଂ ଜୀବାଣୁର କୋଷ କାନ୍ଥରେ ହସ୍ତକ୍ଷେପ କରି କାର୍ଯ୍ୟକ୍ଷମ ହୁଏ ।
ଆଭେଞ୍ଜର୍ସ: ଇନ୍ଫିନିଟୀ ୱାର୍
ଆଭେଞ୍ଜର୍ସ: ଇନ୍ଫିନିଟୀ ୱାର୍ (Avengers: Infinity War) ୨୦୧୮ ମସିହାର ଯୁକ୍ତରାଷ୍ଟ୍ର ଆମେରିକାର ଏକ ଚଳଚ୍ଚିତ୍ର ଅଟେ, ଯାହା ମାର୍ବେଲ କମିକ୍ସର ସୁପରହିଟ ଟିମ, ଆଭେଞ୍ଜର୍ସ ଉପରେ ଆଧାରିତ ହୋଇଛି । ଏହାର ନିର୍ମାଣ ମାର୍ବେଲ ଷ୍ଟୁଡ଼ିଓ କରିଛି ଏବଂ ବିତରଣ କାମ ଡିଜନି ଷ୍ଟୁଡ଼ିଓ ମୋସନ ପିକ୍ଚର୍ସ କରିଛି । ଏହା ୨୦୧୨ ମସିହାର ଚଳଚ୍ଚିତ୍ର ଦି ଆଭେଞ୍ଜର୍ସ ଏବଂ ୨୦୧୫ ମସିହାର  ଆଭେଞ୍ଜର୍ସ: ଏଜ ଅଫ ଅଲ୍ଟ୍ରନର ପରବର୍ତ୍ତୀ ଚଳଚ୍ଚିତ୍ର ଅଟେ । ଏହା ମାର୍ବେଲ ସିନେମୋଟିକ ୟୁନିଭର୍ସର ୧୯ତମ ଚଳଚ୍ଚିତ୍ର ଅଟେ । ଏହାର ପଟକଥା କ୍ରିଷ୍ଟୋଫର ମାର୍କସ ଓ ଷ୍ଟିଫନ ମେକଫେଲୀ ଲେଖିଥିଲେ, ଏବଂ ଏହି ଚଳଚ୍ଚିତ୍ର ଏନ୍ଥନୀ ତଥା ଜୋ ଋଷଙ୍କଦ୍ୱାରା ନିର୍ଦ୍ଦେଶିତ ହୋଇଥିଲା ।
ସେଫପୋଡୋକ୍ସିମ
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଆଭେଞ୍ଜର୍ସ: ଇନ୍ଫିନିଟୀ ୱାର୍
ଆଭେଞ୍ଜର୍ସ: ଇନ୍ଫିନିଟୀ ୱାରର ବିଶ୍ୱ ପ୍ରିମୀୟର ୨୩ ଅପ୍ରେଲ ୨୦୧୮ ମସିହାରେ ଲସଏଞ୍ଜଲେସରେ ଆୟୋଜିତ କରାଯାଇଥିଲା ଏବଂ ୨୭ ଅପ୍ରେଲ ୨୦୧୮ ମସିହାରେ ଏହାକୁ ସଂଯୁକ୍ତ ରାଜ୍ୟ ଆମେରିକାରେ ଆଇମ୍ୟାକ୍ସ ଏବଂ ଥ୍ରୀଡ଼ିରେ ରିଲିଜ କରାଯାଇଥିଲା । ଚଳଚ୍ଚିତ୍ରଟିକୁ ସମୀକ୍ଷକମାନଙ୍କଠାରୁ ସକାରାତ୍ମକ ପ୍ରତିକ୍ରିୟା ମିଳିଥିଲା । ଏହି ଚଳଚ୍ଚିତ୍ର, ସମଗ୍ର ଦୁନିଆରେ ପ୍ରଥମ ସୁପରହିରୋ ଚଳଚ୍ଚିତ୍ର ଭାବରେ ୨ ବିଲିୟନ ଡଲାରରୁ ଅଧିକ ରୋଜଗାର କରିଥିଲା, ଯାହାଦ୍ୱାରା ଏହା ବିଶ୍ୱର ଚତୁର୍ଥତମ ସବୁଠାରୁ ଅଧିକ ରୋଜଗାରଯୁକ୍ତ ଚଳଚ୍ଚିତ୍ର ହୋଇପାରିଛି ଏବଂ ଯୁକ୍ତରାଷ୍ଟ୍ର ଓ କାନାଡ଼ାର ଚତୁର୍ଥତମ ସର୍ବାଧିକ ଅଧିକ ରୋଜଗାର କରିଥିବା ଚଳଚ୍ଚିତ୍ର ହୋଇପାରିଛି । ଏହି ଚଳଚ୍ଚିତ୍ର ଏକ ସପ୍ତାହରେ ସମଗ୍ର ଦୁନିଆରେ ୬୪୧ ମିଲିୟନ ଡଲାର ଏବଂ ସଂଯୁକ୍ତ ରାଜ୍ୟ ଆମେରିକା ଓ କାନାଡ଼ାରେ ୨୫୮ ମିଲିୟନ ଡଲାର ରୋଜଗାର କରିଥିଲା । ୧୧ ଦିନରେ ୧ ବିଲିୟନ ଡଲାରର ବିଶ୍ୱବ୍ୟାପୀ ସଫଳ ପର୍ଯ୍ୟନ୍ତ ପହଞ୍ଚି ଏହା ଇତିହାସରେ ଏପରି କରିଥିବା ସବୁଠାରୁ ଭଲ ଚଳଚ୍ଚିତ୍ର ଅଟେ ।
ନିର୍ମାଣ
ମାର୍ବେଲ, ଅକ୍ଟୋବର ୨୦୧୪ ମସିହାରେ ଘୋଷଣା କରିଥିଲେ ଯେ, "ଏଜ ଅଫ ଅଲ୍ଟ୍ରନ"ର ଦୁଇଟି ଭାଗ ବନେଇଥିଲେ, ଯାହାର ନାମ ଆଭେଞ୍ଜର୍ସ: ଇନ୍ଫିନିଟୀ ୱାର୍ ରଖାଗଲା ଏବଂ ଏହାର ପ୍ରଥମ ଭାଗ ୪ ମଇ ୨୦୧୮ ମସିହା ଓ ଦ୍ୱିତୀୟ ଭାଗ ୩ ମଇ ୨୦୧୯ ମସିହାରେ ପ୍ରଦର୍ଶିତ ହୋଇଥିଲା । ଏହା ପରେ ଅପ୍ରେଲ ୨୦୧୫ ମସିହାରେ ମାର୍ବେଲ ଘୋଷଣା କରିଥିଲେ ଯେ, ଏହି ଦୁଇ ଚଳଚ୍ଚିତ୍ରର ନିର୍ଦ୍ଦେଶନ ଋଷ ବନ୍ଧୁ କରିବେ ଏବଂ ଏହାର ଚଳଚ୍ଚିତ୍ରାଙ୍କନ ୨୦୧୬ ମସିହାରେ ଆରମ୍ଭ ହୋଇଯାଇଥିଲା । ସେହି ମାସରେ ଚଳଚ୍ଚିତ୍ରର ନିର୍ମାତା କେବିନ ଫୀଜ କହିଥିଲେ ଯେ, ଦୁଇଟିଯାକ ଚଳଚ୍ଚିତ୍ର ଏକା ହୋଇ ମଧ୍ୟ ଅଲଗା ହେବ, ଏବଂ ଏହି କାରଣରୁ ଏହାକୁ "ଦୁଇ ଭାଗରେ ବିଭକ୍ତ କରାଯାଇଥିବା ଏକ ଚଳଚ୍ଚିତ୍ର କରାଯାଇ ପାରିବ ନାହିଁ ।" ମଇ ୨୦୧୫ ମସିହାରେ କ୍ରିଷ୍ଟୋଫର ମାର୍କସ ଏବଂ ଷ୍ଟିଫେନ୍ ମେକଫ୍ରିଲଙ୍କୁ ୧୯୯୧ ମସିହାର ଜୀମ ଷ୍ଟଲିଙ୍ଗର "ଦି ଇନ୍ଫିନିଟୀ ଗାଉଣ୍ଟଲେଟ" ଏବଂ ୨୦୧୩ ମସିହାର ଜୋନାଥନ ହିକମେନର "ଇନ୍ଫିନିଟୀ" କମିକ୍ସ ପୁସ୍ତକ ଆଧାରରେ ତିଆରି ହୋଇ ଚଳଚ୍ଚିତ୍ରର ପଟକଥା ଲେଖିବାର କାମ ଦିଆଯାଇଥିଲା ।  ଋଷ ମତ ଅନୁସାରେ ଏହି ଚଳଚ୍ଚିତ୍ର ୯୦ ଦଶକର ଚୋରି ସମ୍ବନ୍ଧ ଚଳଚ୍ଚିତ୍ର ପରି ହେବ, ଯେଉଁଥିରେ ଥାନୋସ ଭଙ୍ଗାରୁଜା କରି ଅନନ୍ତ ମଣିଗୁଡ଼ିକୁ (Infinity stones) ପ୍ରାପ୍ତ କରିବାପାଇଁ ଚେଷ୍ଟା କରିବ ଏବଂ ପ୍ରାୟ ସମସ୍ତେ ଏହି ଚଳଚ୍ଚିତ୍ରରେ ତାକୁ ଅଟକାଇବା ପାଇଁ ଚେଷ୍ଟା କରିବେ । ମଇ ୨୦୧୬ ମସିହାରେ ଋଷ ବନ୍ଧୁମାନେ କହିଥିଲେ କି, ଦୁଇ ଚଳଚ୍ଚିତ୍ର ମଧ୍ୟରେ ଗୋଳମାଳ/ ବିଶୃଙ୍ଖଳା କମ କରିବା ପାଇଁ ଦୁଇ ଚଳଚ୍ଚିତ୍ରର ନାମ ବଦଳାଇ କିଛି ଅଲଗା ନାମ ରଖାଯିବ ଏବଂ ପୁନଶ୍ଚ ସେହି ବର୍ଷ ଜୁଲାଇ ମାସରେ ମାର୍ବେଲ ଏକ ଔପଚାରିକ ଘୋଷଣାକରି ଏହି ଚଳଚ୍ଚିତ୍ରର ନାମ ଆଭେଞ୍ଜର୍ସ: ଇନ୍ଫିନିଟୀ ୱାର୍ କରିଦେଲେ ।
ଚଳଚ୍ଚିତ୍ରର ଅଧ୍ୟକ୍ଷ ଫୋଟୋଗ୍ରାଫି ଜର୍ଜିୟାଙ୍କ ଫାଇଟ ପାଇନବୁଡ଼ ଷ୍ଟୁଡ଼ିଓରେ ୨୩ ଜାନୁଆରୀ ୨୦୧୭ ମସିହାରେ "ମେରୀ ଲୋଉ" ନାମ ସହିତ, ଟ୍ରେଣ୍ଟ ଓପଲୋଚର ଡାଇରେକ୍ଟର ଅଫ ଫଟୋଗ୍ରାଫି ରହିଥିବା ଅବସ୍ଥାରେ ଆରମ୍ଭ ହୋଇଥିଲା । ଫେବୃଆରୀ ଆରମ୍ଭରେ ମାର୍ବେଲ , ପୁଷ୍ଟି କୀ ରୋବର୍ଟ ଡୋନୀ ଜୁନିଅର ଟୋନୀ ଷ୍ଟର୍କ/ ଆଇରନ୍ ମ୍ୟାନ ରୂପେ , ପୀଟର ପାର୍କର/ ସ୍ପାଇଡ଼ରମ୍ୟାନ ରୂପେ ଚଳଚ୍ଚିତ୍ରରେ ସାମିଲ ହେବେ । ଏହାପରେ ଆଗତ ଚଳଚ୍ଚିତ୍ରଙ୍କନ ସ୍କଟଲ୍ୟାଣ୍ଡର ଏଡିନବର୍ଗ , ଗ୍ଲାସ୍ଗୋରେ ଜାରୀ ରଖାଗଲା , ଏବଂ ଷ୍ଟୁଡ଼ିଓ ସମ୍ବନ୍ଧ ସମସ୍ତ କାମ କୁମ୍ବରନାଉଲ୍ଡର ୱାର୍ଡ ପାର୍କ ଷ୍ଟୁଡ଼ିଓରେ ହୋଇଥିଲା ।  ମଇ ୨୦୧୭ ମସିହା ଆରମ୍ଭରେ ଇଂଲଣ୍ଡ ରେ କିଛି ଦୃଶ୍ୟ ଚଳଚ୍ଚିତ୍ରରେ ଦୃଶ୍ୟମାନ ହୋଇଥିଲା । ଏହାପରେ ଜୁନ ୨୦୧୭ ମସିହାର ଶେଷରେ ଏଣ୍ଟଲାଣ୍ଟ ଡାଉନଟାଉନରେ , ଜୁଲାଇ ୨୦୧୮ ମସିହାରେ ସେଣ୍ଟ୍ରାଲ ପାର୍କରେ, ଏବଂ ମଧ୍ୟ ଜୁଲାଇରେ ନ୍ୟୁୟର୍କ କୁଇନ୍ସରେ ଚଳଚ୍ଚିତ୍ରଙ୍କନର ପ୍ରକ୍ରିୟା ଚାଲିଥିଲା । ୧୪ ଜୁଲାଇ ୨୦୧୭ ମସିହାରେ ଚଳଚ୍ଚିତ୍ରଙ୍କନର କାମ ଶେଷ କରାଗଲା ।
ଜୁଲାଇ ୨୦୧୭ ମସିହାର ଶେଷରେ ଯାହା ଋଷ କହିଥିଲେ, ଚଳଚ୍ଚିତ୍ରରେ କିଛି ଅଧୁରା ଦୃଶ୍ୟ ରହିଯାଇଛି, ଯାହାକୁ "ଆସନ୍ତା କିଛି ମାସରେ ଚଳଚ୍ଚିତ୍ରରେ ଦୃଶ୍ୟମାନ କରାଯିବ ।" ମାର୍ଚ୍ଚ ୨୦୧୮ ମସିହାର ଆରମ୍ଭରେ ଡିଜନୀ, ସଂଯୁକ୍ତ ରାଜ୍ୟରେ ଚଳଚ୍ଚିତ୍ରର ରିଲିଜ ତିଥୀ ୨୭ ଅପ୍ରେଲ ୨୦୧୮ କରିଦେଇଥିଲେ, ଯାହାଦ୍ୱାରା ଏହାକୁ ଅନ୍ୟ ଅନ୍ତରାଷ୍ଟ୍ରୀୟ ପରିଯୋଜନା ସହିତ ଜାରୀ କରିଦିଆ ଯିବ । ଚଳଚ୍ଚିତ୍ରର ଭିଜୁଆଲ ଇଫେକ୍ଟ ଇଣ୍ଡଷ୍ଟ୍ରିଆଲ ଲାଇଟ ଆଣ୍ଡ ମ୍ୟାଜିକ, ଫ୍ରେମଷ୍ଟୋର , ମେଥଡ଼ ଷ୍ଟୁଡ଼ିଓ,  ବେତା ଡିଜିଟାଲ, ଡବଲ ନେଗେଟିଭ, ସିନେସାଇଟ, ଡିଜିଟାଲ ଡୋମେନ, ରାଇଜ, ଲୋଲା ବିଏଫଏକ୍ସ ତଥା ପରସେସ୍ପନରେ ତିଆରି କରାଗଲା ।
ପରିଣାମ
୧୧ ଜୁନ ୨୦୧୮ ପର୍ଯ୍ୟନ୍ତ, ଆଭେଞ୍ଜର୍ସ: ଇନ୍ଫିନିଟୀ ୱାର୍ ସଂଯୁକ୍ତ ରାଜ୍ୟ ଆମେରିକା ଏବଂ କାନାଡ଼ାରେ ୬୫୬.୧ ମିଲିୟନ ଡଲାର ଏବଂ ଅନ୍ୟ କ୍ଷେତ୍ରରେ ୧.୩୪୬ ବିଲିୟନ ଡଲାର ରୋଜଗାର କରିଦେଇଥିଲା । ଏହିପ୍ରକାରେ ସମଗ୍ର ଦୁନିଆରେ ଏହାର ସମ୍ପୂର୍ଣ୍ଣ ରୋଜଗାର ୨.୦୦୨ ବିଲିୟନ ଡଲାର ହୋଇଥିଲା । ଦି ଫେତ ଅଫ ଦି ଫ୍ୟୁରିୟସର ୫୪୨ ମିଲିୟନ ଡଲାର ରେକର୍ଡକୁ ପଛକୁ ଛାଡି ଏହି ଚଳଚ୍ଚିତ୍ର ୬୪୦.୫ ମିଲିୟନ ଡଲାରର ବ୍ୟାପାର କରି ସବୁଠାରୁ ବଡ଼ ବିଶ୍ୱବ୍ୟାପୀ ରେକର୍ଡ ବନେଇନେଲା । ଏହା ସହିତ ୨୫୮.୨ ମିଲିୟନ ଡଲାର ଘରୋଇ ରୋଜଗାର ସହିତ ଏହା ଷ୍ଟାର ୱାର୍ସ: ଦି ଫୋର୍ସ ଆବେକନ୍ସର ୨୪୮ ମିଲିୟନ ଡଲାର ରେକର୍ଡ ପାର କରିଦେଇଥିଲା । ଆଭେଞ୍ଜର୍ସ: ଇନ୍ଫିନିଟୀ ୱାର୍ ଏ ଚତୁର୍ଥ ସବୁଠାରୁ ଅଧିକ ରୋଜଗାର ଯୁକ୍ତ ଚଳଚ୍ଚିତ୍ର, ଏହା ସହିତ ୨୦୧୮ ମସିହାର ସବୁଠାରୁ ଅଧିକ ରୋଜଗାର କରିଥିବା ଚଳଚ୍ଚିତ୍ର, ଏବଂ ଯୁକ୍ତରାଷ୍ଟ୍ର ତଥା କାନାଡ଼ା କ୍ଷେତ୍ରର ପଞ୍ଚମ ସର୍ବାଧିକ ରୋଜଗାର କରିଥିବା ଚଳଚ୍ଚିତ୍ର ଅଟେ । ୧୧ ଦିନରେ ୧ ବିଲିୟନ ଡଲାର ବିଶ୍ୱବ୍ୟାପୀ ସଫଳପର୍ଯ୍ୟନ୍ତ ପହଞ୍ଚି ଏହା ଇତିହାସରେ ଏକ ଶ୍ରେଷ୍ଠତମ ଚଳଚ୍ଚିତ୍ର ରୂପେ ଖ୍ୟାତି ଲାଭ କରିଥିଲା ।
ଆଧାର
ଶ୍ରେଣୀ:ଇଂଗ୍ରାଜୀ କଥାଚିତ୍ର ଶ୍ରେଣୀ:ଚଳଚ୍ଚିତ୍ର
ସ୍ଲିପ୍‌ଡ କ୍ୟାପିଟାଲ ଫେମେରାଲ ଏପିଫିସିସ
ସ୍ଲିପ୍‌ଡ କ୍ୟାପିଟାଲ ଫେମେରାଲ ଏପିଫିସିସ ( SCFE ) ଏକ ଅବସ୍ଥା ଯେଉଁଥିରେ ଗ୍ରୋଥ ପ୍ଲେଟ ଭାଙ୍ଗିଯିବାରୁ ଫିମୋରାଲ ନେକ ସ୍ଥାନ‌ଚ୍ୟୁତ ହୋଇଯାଏ । ଲକ୍ଷଣଗୁଡ଼ିକ ସାଧାରଣତଃ ଗ୍ରଏନ, ହିପ, ଜଙ୍ଘ କିମ୍ବା ଆଣ୍ଠୁରେ ଯନ୍ତ୍ରଣା ହୁଏ ଓ ରୋଗୀ ଛୋଟେଇ ଚାଲେ । ପ୍ରଭାବିତ ଊରୁସନ୍ଧି ବା ହିପକୁ ଘୁଞ୍ଚାଇବାର କ୍ଷମତା ମଧ୍ୟ ହ୍ରାସ ହୋଇପାରେ । ୨୦%ରୁ ୫୦% କ୍ଷେତ୍ରରେ ଉଭୟ ପାର୍ଶ୍ୱ ପ୍ରଭାବିତ ହୋଇପାରନ୍ତି । ଅବସ୍ଥା ଜଟିଳ ହେଲେ ଆଭାସ୍କୁଲାର ନେକ୍ରୋସିସ୍, କଣ୍ଡ୍ରୋଲାଇସିସ ଏବଂ ଫେମୋରୋସେଟାବୁଲାର ଇମ୍ପିଙ୍ଗମେଣ୍ଟ ଫିମରୋଆସେଟାବୁଲାର ଇମ୍ପିଞ୍ଜମେଣ୍ଟ ହୋଇପାରେ ।
ବିପଦ କାରକଗୁଡ଼ିକ ମଧ୍ୟରେ ମେଦବହୁଳତା, ହାଇପୋଥାଇରଏଡିଜିମ୍ ଏବଂ ହାଇପୋଗୋନାଡିଜ୍ମ ଅନ୍ତର୍ଭୁକ୍ତ | ଉଭୟ ପାର୍ଶର ଏକ୍-ରେ କରି ରୋଗ ନିର୍ଣ୍ଣୟ କରାଯାଏ । ସେଗୁଡିକ ଦୁଇ ପ୍ରକାରରେ ବିଭକ୍ତ: ସ୍ଥିର ଏବଂ ଅସ୍ଥିର | ସ୍ଲିପ୍ ଏକ ତୃତୀୟାଂଶରୁ କମ୍ ଥିଲେ ସାମାନ୍ୟ,, ଏକ ତୃତୀୟାଂଶରୁ ଅଧା ପର୍ଯ୍ୟନ୍ତ ଖସିଥିଲେ ମଧ୍ୟମ, ଏବଂ ଯଦି ଅଧାରୁ ଅଧିକ ଖସିଥାଏ ତେବେ ଏହାକୁ ଗମ୍ଭୀର ଶ୍ରେଣୀଭୁକ୍ତ କରାଯାଏ । ଯଦି ରୋଗ ନିର୍ଣ୍ଣୟ ବିଳମ୍ବ ହୁଏ ତେବେ ଖରାପ ଫଳାଫଳ ହୋଇପାରେ ।
୬ଷ୍ଠ ଲୋକ ସଭା
୬ଷ୍ଠ ଲୋକ ସଭା ୧୯୭୭ ମସିହାରେ ଗଠିତ ହୋଇଥିଲା । ୧୯୭୭ ସାଧାରଣ ନିର୍ବାଚନ ପରେ ଏହି ଲୋକ ସଭା ୨୩ ମାର୍ଚ୍ଚ ୧୯୭୭ରୁ ଆରମ୍ବ ହୋଇଥିଲା ଏବଂ ମାତ୍ର ଦୁଇ ବର୍ଷ ପରେ ଅର୍ଥାତ ୨୨ ଅଗଷ୍ଟ ୧୯୭୯ରେ ଭଙ୍ଗ ହୋଇଥିଲା । ଲୋକ ସଭା ପାଇଁ ସାଧାରଣ ନିର୍ବାଚନ ପରେ ରାଜ୍ୟ ସଭାର ୧୧ ଜଣ ସଦସ୍ୟ ଲୋକ ସଭାକୁ ମନୋନୀତ ହୋଇ ଆସିଥିଲେ ।
ଏହି ଲୋକ ସଭାରେ ଜନତା ଦଳର ଗଠବନ୍ଧନ ୩୪୫ଟି ଆସନରେ ଜିତିବାପରେ ମୋରାରଜୀ ଦେଶାଇ ଭାରତର ପ୍ରଧାନମନ୍ତ୍ରୀ ହୋଇଥିଲେ । ଏହି ନିର୍ବାଚନରେ ଜନତା ଦଳର ଗଠବନ୍ଧନ ୫ମ ଲୋକ ସଭା ଠାରୁ ୨୩୩ଟି ଅଧିକ ଆସନରେ ଜିତିଥିଲେ । ମୋରାଜୀ ଦେଶାଇଙ୍କ ପରେ ଏହି ଲୋକ ସଭାରେ ୨୮ ଜୁଲାଇ ୧୯୭୯ରୁ ଚରଣ ସିଂହ ଭାରତର ପ୍ରଧାନମନ୍ତ୍ରୀ ଦାୟିତ୍ୱ ନେଲେ ଏବଂ ୧୯୮୦ ସାଧାରଣ ନିର୍ବାଚନ ପରେ ୭ମ ଲୋକ ସଭା ଗଠନ ହେବାଯାଏଁ ସେ ୧୪ ଜାନୁଆରୀ ୧୯୮୦ ଯାଏଁ ଦାୟିତ୍ୱରେ ଥିଲେ ।
ରାଜନୈତିକ ଦଳ ଅନୁସାରେ ନିର୍ବାଚିତ ସଦସ୍ୟ
ବିଭିନ୍ନ ରାଜନୈତିକ ଦଳରୁ ୬ଷ୍ଠ ଲୋକ ସଭାକୁ ନିର୍ବାଚିତ ହୋଇଥିବା ସଦସ୍ୟମାନଙ୍କର ତାଲିକା ନିମ୍ନରେ ଦର୍ଶାଯାଇଛି -
ବାହାର ଆଧାର
ଶ୍ରେଣୀ:ଲୋକ ସଭା
ଅନ୍ତରଙ୍ଗ ସମ୍ପର୍କ
ଅନ୍ତରଙ୍ଗ ସମ୍ପର୍କ ହେଉଛି ବ୍ୟକ୍ତିମାନଙ୍କ ଭିତରର ସମ୍ପର୍କ ଯେଉଁଥିରେ ଭୌତିକ ତଥା ଆବେଗପ୍ରବଣ ଘନିଷ୍ଠତା ଥାାଏ । ଭୌତିକ ଘନିଷ୍ଠତାରେ ବନ୍ଧୁତା, ପ୍ରେମ ସମ୍ପର୍କ କିମ୍ବା ଯୌନ ସମ୍ପର୍କ ଚରିତ୍ର ବର୍ଣ୍ଣନା ରହିଛି । ତେବେ ଅନ୍ତରଙ୍ଗ ସମ୍ପର୍କ ଶବ୍ଦ ସାଧାରଣତଃ ଯୌନ ସମ୍ପର୍କକୁ ସୂଚିତ କରିଥାଏ।
ଘନିଷ୍ଠତା
ମଣିଷଙ୍କର ସାଧାରଣ ଇଚ୍ଛାଥାଏ କାହାର ହେବା ପାଇଁ, ଭଲ ପାଇବା ପାଇଁ । ଏ ସମ୍ପର୍କ ସମ୍ପୃକ୍ତ କରିଥାଏ ଜଣେ ବା ଅଧିକ ଲୋକଙ୍କ ସହ ଭଲ ପାଇବା, ପ୍ରେମ ସମ୍ପର୍କ, ଯୌନ ଅାକର୍ଷଣ, ଯୌନ ସମ୍ପର୍କ, ଅାବେଗ ପ୍ରବଣତା ତଥା ବ୍ୟକ୍ତିଗତ ସମର୍ଥନ ।ମଣିଷ ଜୀବନରେ ପ୍ରକୃତ ଘନିଷ୍ଠତା ସଂଳାପ, ସ୍ୱଚ୍ଛତା, ପାର୍ଥିବ ତଥା ପର¸ରତାରେ ଥାଏ । ହେଲେ ତାହା ବେଳେବେଳେ ବଦଳିଯାଏ । ଏହାକୁ ଘନିଷ୍ଠ ଏବଂ ସୁଦୃଢ଼ କରିବା ପାଇଁ ଅାବେଗପ୍ରବଣତା ଓ ବ୍ୟକ୍ତଗତ ସମର୍ଥନ ନିହାତି ଅାବଶ୍ୟକ । ଯୁବପିଢ଼ିଙ୍କ ପାଖରୁ ଅନ୍ତରଙ୍ଗ ସମ୍ପର୍କର ମାନସିକ ଫଳାଫଳ ଅଧିକ ଦେଖିବାକୁ ମିଳୁଛି । ସେମାନଙ୍କୁ ଅନ୍ତରଙ୍ଗ ସମ୍ପର୍କ ଗଠନ କରିବା କିମ୍ବା ବଜାୟ ରଖିବାକୁ କଷ୍ଟ ହେଉଥିବା ଜଣାପଡିଛି । ଯୁବପିଡ଼ିଙ୍କର ନିଜ ଅଂଶୀଦାରଠାରୁ ସୀମାବନ୍ଧ ଅନୁଭବଦ୍ୱାରା ନିଜ ଭିତରେ ପ୍ରତିକୂଳ ବ୍ୟାଘାତ ସମ୍ପର୍କ ହେବ ଭୟ ସୃଷ୍ଟି ହେଉଛି । ଅଧ୍ୟୟନରୁ ଜଣା ପଡ଼ିଛି ଯେ ଅନ୍ତରଙ୍ଗ ସମ୍ପର୍କରେ ଭୟ ମାନସିକ ଓ ଦୈହିକ ଅାରାମର ମାନସିକ ଅଶାନ୍ତି ଦେଇଥାଏ କିନ୍ତୁ ଏହାଦ୍ୱାରା ସେମାନେ ଏକା ତଥା ଉଦ୍‍ବେଗ ପ୍ରବଣ ହେଇଥାନ୍ତି ଯାହା ଏକ ଭଲ ଗୁଣ ।.
ପ୍ରକାର
ବୁଦ୍ଧିଜୀବୀମାନେ ଅନ୍ତରଙ୍ଗ ବା ଘନିଷ୍ଠତା ଚାରି ପ୍ରକାର ଥିବା କହିଛନ୍ତି । ତାହା ହେଲେ ଭୌତିକ, ଭାବପ୍ରବଣ, ବୋଧଶକ୍ତି ଓ ଅନୁଭୂତି ସଂପୃକ୍ତ । ଭୌତିକ ଘନିଷ୍ଠତା ଯୌନ ସମ୍ପର୍କକୁ ସୂଚିତ କରୁଛି । ଭାବପ୍ରବଣ ଘନିଷ୍ଠତା ସମ୍ପର୍କରେ ଥିବା ବିଶ୍ୱାସ ସ ବ୍ୟକ୍ତିଗତ ବନ୍ଧନରୁ ସୃଷ୍ଟି ହୋଇଥାଏ । ବୋଧଶକ୍ତି ସଂକ୍ରାନ୍ତ ଘନିଷ୍ଠତା ସେତେସେଳେ ହେଇଥାଏ ଯେତେବେଳେ ସେମାନେ ଉଭୟଙ୍କ ଭିତରେ ଥିବା ସମାନତାକୁ ଉପଭୋଗ କରିଥାନ୍ତି । ଶେଷରେ ଅନୁଭୂତି ଘନିଷ୍ଠତା ସମ୍ପର୍କରେ ଦୁଇ ବ୍ୟକ୍ତିଙ୍କ ମଧ୍ୟରେ ପାର¸ରିକ ବନ୍ଧୁତା ରଖି ସମସ୍ତ କାର୍ଯ୍ୟରେ ସହଯୋଗ କରିଥାନ୍ତି ।
ଭୌତିକ ତଥା ଭାବପ୍ରବଣତା
ଯୌନ ତଥା ଅାବେଗପ୍ରବଣତାର ଅନ୍ତରଙ୍ଗ ସମ୍ପର୍କ ପାଇଁ ପ୍ରେମ ହେଉଛି ଏକ ବିଶେଷ ଗୁଣ । ପ୍ରେମର ତିନୋଟି ପ୍ରକାର ଅଛି । କାମାସକ୍ତ ପ୍ରେମ ଯାହା ଯୌନ ସମ୍ପର୍କକୁ ବୁଝାଇଥାଏ । ସାଥୀଙ୍କ ପ୍ରେମ ବା ପାର¸ରିକ ସମ୍ବନ୍ଧ ଯାହା ଉଭୟଙ୍କ ପାଇଁ ପାର¸ରିକ ସମ୍ପର୍କ, ପାରସ୍ପରିକ ସାବଧାନତା, ବନ୍ଧନ, ସ୍ୱଳ୍ପ ଅାସକ୍ତ ଭାବ ଥାଏ । ଶେଷରେ ଉତ୍ସର୍ଗୀକୃତ ପ୍ରେମ ଯାହା ଭଗବାନକୁ ଉତ୍ସର୍ଗ କରିଥାଏ । ଏମାନଙ୍କ ପାଇଁ ମଣିଷ ସେବା ହିଁ ଅସଲ ପ୍ରେମ ।
ପ୍ରୟୋଗିକ ଗବେଷଣା
୧୮୯୮ ମସିହାରେ ମୁନ୍ରୋ ସାତରୁ ଷୋହଳ ବର୍ଷ ବୟସର ୨୩୩୬ ପିଲାଙ୍କୁ ନେଇ ଏକ ଗବେଷଣା କରିଥିଲେ । ପିଲାମାନଙ୍କୁ ପଚରାଯିବାରୁ ସେମାନେ କହିଥିଲେ ଯେ ସେମାନଙ୍କୁ ତାଙ୍କ ବୟସର, ସମାନ ଉଚ୍ଚତାର, ସମାନ ଲିଙ୍ଗର ତଥା କୌଣସି ଝଗଡ଼ାରେ ସମ୍ପୃକ୍ତ ନ ରହୁଥିବା ଏବଂ ମଣିଷ ତଥା ପଶୁଙ୍କୁ ଭଲ ପାଉଥିବା ସାଙ୍ଗଟିଏ ପାଇବା ପାଇଁ ପସନ୍ଦ କରନ୍ତି । ମୁନ୍ରୋଙ୍କ ଏହି ଗବେଷଣା ସମ୍ପର୍କ ବିଜ୍ଞାନରେ ସୃଷ୍ଟି ହୋଇଥିବା ଅନୁମାନ କରାଯାଇଛି ।
ଏବେ ଅନ୍ତରଙ୍ଗ ସମ୍ପର୍କ ଉପରେ ହେଉଥିବା ଗବେଷଣା ବିଭିନ୍ନ ଗୋଷ୍ଠୀ, ବର୍ଗ, ଶ୍ରେଣୀର ଲୋକମାନଙ୍କୁ ନେଇ କରାଯାଉଛି । ଏଥିରେ ପରିବାର, ସାଙ୍ଗସାଥୀ, ପ୍ରେମ ସମ୍ପର୍କ ଇତ୍ୟାଦି ବିଭିନ୍ନ ବିଷୟରେ ଅାଲୋଚନା କରାଯାଉଛି । ଗବେଷଣାରୁ ଜଣାପଡ଼ିଛି ଯେ ବିବାହିତ ଦମ୍ପତିଙ୍କ ମଧ୍ୟରେ ସମ୍ପର୍କରେ ଭେଦ ଦେଖିବାକୁ ମିଳୁଛି ।
ଆଧାର
ଶ୍ରେଣୀ:ବ୍ୟବହାରିକ ବିଜ୍ଞାନ
ବୃହସ୍ପତି (ଜ୍ୟୋତିଷ)
ବୃହସ୍ପତି ଯାହାଙ୍କୁ "ପ୍ରାର୍ଥନା କିମ୍ବା ଭକ୍ତିର ସ୍ୱାମୀ" ରୂପେ ପୂଜାକରାଯାଏ, ଏବଂ "ବ୍ରହ୍ମମନସ୍ପତି" ତଥା ଦେବଗୁରୁ (ଦେବତା ମାନଙ୍କ ଗୁରୁ) ମଧ୍ୟ କୁହାଯାଏ । ସେ ହିନ୍ଦୁ ଦେବତା ଏବଂ ବୌଦୀକ ଆରାଧ୍ୟ ଅଟନ୍ତି । ତାଙ୍କୁ ଧର୍ମର ଅବତାର ବୋଲି ବିଶ୍ୱାସ କରାଯାଏ, ସେ ମନୁଷ୍ୟ ଓ ଦେବତା ମାନଙ୍କ ମଧ୍ୟରେ ମଧ୍ୟସ୍ଥତା କରିଥାନ୍ତି ।
ବୃହସ୍ପତି ହିନ୍ଦୁ ଦେବତାମାନଙ୍କ ଗୁରୁ ଅଟନ୍ତି ଏବଂ ଦୈତ୍ୟ ଗୁରୁ ଶୁକ୍ରାଚାର୍ଯ୍ୟଙ୍କ କଠୋର ବିରୋଧୀ ରହିଛନ୍ତି । ସେ ନବଗ୍ରହ ସମୂହର ନାୟକ ବୋଲି ଜଣାଯାଏ, ସେଥିପାଇଁ ତାଙ୍କୁ ଗଣପତି ବୋଲି ବିଶ୍ୱାସ କରାଯାଏ । ସେ ଜ୍ଞାନ ଓ ବାଗ୍ମିତାର ଦେବତା ଋପେ ଗ୍ରହଣିୟ ଅଟନ୍ତି । ସେ "ବାର୍ହସ୍ପତ୍ୟ ସୂତ୍ର"ର ରଚନା କରିଥିଲେ । ତାଙ୍କର ବର୍ଣ୍ଣ ସୁବର୍ଣ୍ଣ କିମ୍ବା ହଳଦିଆ ବୋଲି ଜଣାଯାଏ ଏବଂ ତାଙ୍କ ପାଖେ ଦଣ୍ଡ, କମଳ ଏବଂ ଜପମାଳା ରହିଥାଏ । ସେ ସପ୍ତବାରରେ ବୃହସ୍ପତିବାରର ସ୍ୱାମୀ ଭାବେ ବିଶ୍ୱାସ କରାଯାଏ । ଜ୍ୟୋତିଷରେ ତାଙ୍କୁ ବୃହସ୍ପତି (ଗ୍ରହ)ର ସ୍ୱାମୀ ଭାବେ ବିଶ୍ୱାସ କରାଯାଏ ।
ହିନ୍ଦୁ ଧର୍ମରେ
ଋଗ୍ୱେଦ ଅନୁଶାରେ ବୃହସ୍ପତିକୁ ଅଙ୍ଗିରସ ଋଷିଙ୍କ ପୁତ୍ର ବୋଲି ବିଶ୍ୱାସ କରାଯାଏ ଏବଂ "ଶିବ ପୁରାଣ" ଅନୁଶାରେ ତାଙ୍କୁ ସୁରୁପର ପୁତ୍ର ବୋଲି ବିଶ୍ୱାସ କରାଯାଏ । ତାଙ୍କର ଦୁଇ ଭାଇ ଅଛନ୍ତି: "ଅତଥ୍ୟ" ଏବଂ ସମ୍ବର୍ତନ" । ତାଙ୍କର ତିନିଜଣ ପତ୍ନୀ ଅଛନ୍ତି । ପ୍ରଥମ ପତ୍ନୀ "ଶୁଭା", ସେ ସାତଜଣ ପୁତ୍ରୀ (ଭାନୁମତି, ରାକା, ଆର୍ଚିସ୍ମତି, ମହାମତି, ମହିଷ୍ମତି, ସିନିବଳୀ ଏବଂ ହବିଷ୍ମତିଙ୍କୁ) ଜନ୍ମ ଦେଇଥିଲେ । ଦ୍ୱିତୀୟ ପତ୍ନୀ "ତାରା", ଯାହାଙ୍କର ସାତଜଣ ପୁତ୍ର ଏବଂ ଜଣେ ପୁତ୍ରୀ ଅଛନ୍ତି ତଥା ତୃତୀୟ ପତ୍ନୀ "ମମତା"ଙ୍କଠାରୁ କଚ ଓ ଭରଦ୍ୱାଜ ନାମରେ ଦୁଇଜଣ ପୁତ୍ର ଜନ୍ମ ହୋଇଥିଲେ । ବୃହସ୍ପତି, ପ୍ରଭାସ ତୀର୍ଥର ତଟ ଭଗବାନ ଶିବଙ୍କର ଅଖଣ୍ଡ ତପସ୍ୟା କରି ଦେବଗୁରୁର ପଦବୀ ପାଇଥିଲେ । ସେତିକିବେଳେ ଭଗବାନ ଶିବ ପ୍ରସନ୍ନ ହୋଇ ତାଙ୍କୁ "ନବଗ୍ରହ"ରେ ଏକ ସ୍ଥାନ ଦେଇଥିଲେ । କଚ, ବୃହସ୍ପତିଙ୍କ ପୁତ୍ର ଥିଲେ କିମ୍ବା ଭ୍ରାତା, ଏହି ବିଷୟରେ ମତଭେଦ ରହିଛି । କିନ୍ତୁ ମହାଭାରତ ଅନୁଶାରେ "କଚ" ତାଙ୍କର ଭ୍ରାତା ଥିଲେ । ଭରଦ୍ୱାଜ ଗୋତ୍ରର ସମସ୍ତ ବ୍ରାହ୍ମଣ ତାଙ୍କ ବଂଶଜ ବୋଲି ବିଶ୍ୱାସ କରାଯାଏ ।
ଜ୍ୟୋତିଷରେ
ଜ୍ୟୋତିଷ ଅନୁଶାରେ ବୃହସ୍ପତିଙ୍କୁ ନବ ଗ୍ରହର ସ୍ୱାମୀ ଭାବେ ବିଶ୍ୱାସ କରାଯାଏ ଏବଂ ନବଗ୍ରହରେ ଗଣାଯାଏ । ତାଙ୍କୁ ଗୁରୁ, ଚୁରା କିମ୍ବା ଦେବଗୁରୁ ମଧ୍ୟ କୁହାଯାଏ । ତାଙ୍କୁ କୌଣସି ଗ୍ରହରୁ ଅତ୍ୟାଧିକ ଶୁଭଗ୍ରହ ଭାବେ ବିଶ୍ୱାସ କରାଯାଏ । ସେ ଗୁରୁ କିମ୍ବା ବୃହସ୍ପତି (ଧନୁ ରାଶି) ଓ (ମୀନ ରାଶି)ର ସ୍ୱାମୀ ଅଟନ୍ତି । ବୃହସ୍ପତି ଗ୍ରହ (କର୍କଟ ରାଶି)ରେ ଉଚ୍ଚ ଭାବରେ ରହିଥାନ୍ତି ଏବଂ (ମକର ରାଶି)ରେ ନିଚ୍ଚ ଭାବେ ରହିଥାନ୍ତି । ସୂର୍ଯ, ଚନ୍ଦ୍ରମା ଓ ମଙ୍ଗଳ ଗ୍ରହ ବୃହସ୍ପତିଙ୍କ ପାଇଁମିତ୍ର ଗ୍ରହ ଅଟନ୍ତି । ବୁଧ ଶତୃ ଏବଂ ଶନି ତଟସ୍ଥ ଅଟନ୍ତି । ବୃହସ୍ପତିଙ୍କ ତିନି ନକ୍ଷତ୍ର "ପୁନର୍ବସୁ", ବିଶାଖା ଓ "ପୂର୍ବା ଭାଦ୍ରପଦ" ରହିଛନ୍ତି ।
ଗୁରୁଙ୍କୁ ବୈଦିକ ଜ୍ୟୋତିଷରେ "ଆକାଶ"ର ତତ୍ତ୍ୱ ବୋଲି ଜଣାଯାଏ । ଏହାର ଗୁଣ ବିଶାଳତା, ବିକାଶ, ବ୍ୟକ୍ତିର କୁଣ୍ଡଳୀ ଓ ଜୀବନରେ ବିସ୍ତାରର ସଙ୍କେତ ହୋଇଥାଏ । ଗୁରୁ ପୂର୍ବଜନ୍ମର କର୍ମ, ଧର୍ମ, ଦର୍ଶନ, ଜ୍ଞାନ ଏବଂ ସନ୍ତାନରୁ ସମ୍ବନ୍ଧିତ ବିଷୟରେ ସନ୍ତୁଳନର ପ୍ରତିନିଧିତ୍ତ୍ୱ କରିଥାଏ । ଏହା ଶିକ୍ଷଣ ଏବଂ ଜ୍ଞାନର ପ୍ରସାରରେ ସମ୍ବନ୍ଧିତ ରହିଥାଏ । ଯାହାର କୁଣ୍ଡଳୀରେ ବୃହସ୍ପତି ଉଚ୍ଚ ଥାଏ, ସେହି ମନୁଷ୍ୟର ଜୀବନରେ ପ୍ରଗତି ହୋଇଥାଏ, ତା'ର ସାମ୍ରାଜ୍ୟ ଓ ସମୃଦ୍ଧି ବଢିଯାଏ । ମଧୁମେହର ସିଧା ସମ୍ବନ୍ଧ କୁଣ୍ଡଳୀର ବୃହସ୍ପତିରୁ ବିଶ୍ୱାସ କରାଯାଏ । ପାରମ୍ପରିକ ହିନ୍ଦୁ ଜ୍ୟୋତିଷ ଅନୁସାରେ ଗୁରୁଙ୍କ ପୂଜା ଆରଧନା ପେଟକୁ ପ୍ରଭାବିତ କରୁଥିବା ରୋଗରୁ ଦୂରେଇ ପାରେ ତଥା ପାପର ନାଶ କରିଥାଏ ।
ଆଧାର
ଶ୍ରେଣୀ:ହିନ୍ଦୁ ଧର୍ମ
ଆଇନ୍‌ଷ୍ଟାଇନିଅମ
ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ Es ଓ ପରମାଣୁ କ୍ରମାଙ୍କ ୯୯ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ଆନିଡୁଲାଫଙ୍ଗିନ
ଆନିଡୁଲାଫଙ୍ଗିନ, ଅନ୍ୟମାନଙ୍କ ମଧ୍ୟରେ ବେପାର ନାମ ଏରାକ୍ସିସ୍ ଏବଂ ଇକାଲଟା, ହେଉଛି ଏକ କବକବିରୋଧୀ (ଆଣ୍ଟିଫଙ୍ଗାଲ୍) ଔଷଧ ଯାହା ଆକ୍ରମଣକାରୀ କାଣ୍ଡିଡିଆସିସ୍ ଏବଂ ଏସୋଫେଜିଆଲ କ୍ୟାଣ୍ଡିଡିଆସିସ୍ ରୋଫମାନଙ୍କ ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ। |
୨୦୦୬ ମସିହାରେ ଆମେରିକାରେ ଏବଂ ୨୦୦୭ରେ ୟୁରୋପରେ ଚିକିତ୍ସା ବ୍ୟବହାର ପାଇଁ ଆନିଡୁଲାଫଙ୍ଗିନ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ମିକାଫଙ୍ଗିନର ବିକଳ୍ପ ଭାବରେ ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହି ଔଷଧର ମୂଲ୍ୟ ପ୍ରାୟ ୩୦୦ ପାଉଣ୍ଡ ଅଟେ। ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୨୦୦ ଡଲାର ଅଟେ।
ମୁଁ ତୁମେ ଲକ୍‌ଡାଉନ୍
ମୁଁ ତୁମେ ଲକ୍‌ଡାଉନ୍, ୨୦୨୦ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଆଲୋକ ରାୟ । ଦ୍ୱିପାୟନ ମଜୁମଦାର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଗୁଡ୍‌ଲି ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦୀପିକା ତ୍ରିପାଠୀ ଓ ବିଶ୍ୱଭୂଷଣ ପଣ୍ଡା । ଏହି କଥାଚିତ୍ରଟି ୨୦୨୦ ମସିହାର ଜୁନ ୧୪ ତାରିଖରେ ଜୀ ସାର୍ଥକ ରେ ମୁକ୍ତିଲାଭ କରିଥିଲା । ୨୦୨୦ ମସିହାର ଲକ୍‌ଡାଉନ୍ ସମୟରେ ସମ୍ପୂର୍ଣ୍ଣ ଭାବେ ମୋବାଇଲ ‌ଫୋନ୍‌ରେ ଏହି କଥାଚିତ୍ରଟିର ସୁଟିଂ କରାଯାଇଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲି ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ସ୍ୱୟମ ପାଢ଼ୀ, ଲିପ୍ସା ମହାପାତ୍ର, ଶଶାଙ୍କ ଶେଖର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ହରିହର ଦାସ (୧୯୧୩ ଜନ୍ମ)
ହରିହର ଦାସ (୧୫ ଜାନୁଆରୀ ୧୯୧୩ - ୨ ମଇ ୧୯୯୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ୪ ଥର କାର୍ଯ୍ୟ କରିଥିଲେ । ୧୯୫୨, ୧୯୫୭, ୧୯୬୭ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆସିକା ବିଧାନ ସଭା ନିର୍ବାଚନ ମଣ୍ଡଳୀ ରୁ ଯଥାକ୍ରମେ ୧ମ, ୨ୟ, ୪ର୍ଥ ଓ ୬ଷ୍ଠ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ ପରିବାର ଓ ଶିକ୍ଷା
ହରିହର ୧୯୧୩ ମସିହାର ଜାନୁଆରୀ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୀଳକଣ୍ଠ ଦାସ ଓ ପତ୍ନୀଙ୍କ ନାମ ଶକୁନ୍ତଳା ଦାସ ।
ରାଜନୈତିକ ଜୀବନ
ହରିହର ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର ରାଜନେତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ ।
ମୃତ୍ୟୁ
ହରିହର ୧୯୯୪ ମସିହାର ମଇ ୨ ତାରିଖରେ ୮୧ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୧୯୧୩ ଜନ୍ମ ଶ୍ରେଣୀ:୧୯୯୪ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ୱେବ୍ ଟେଷ୍ଟିଂ
ୱେବ୍ ଟେଷ୍ଟିଂଦ୍ୱାରା ୱେବ୍ ଆପ୍ଳିକେସନ୍ ସଫ୍ଟୱେଆର୍ ଟେଷ୍ଟ କରାଯାଇଥାଏ | ୱେବ୍ ଆପ୍ଳିକେସନ୍ ଇନ୍ଟରନେଟ୍ରେ ଆସିବା ପୂର୍ବରୁ ବିଭିନ୍ନ ପ୍ରକାର ସମସ୍ଯାକୁ ସମାଧାନ କରାଯାଏ | ଯେଉଁ ସମସ୍ଯା ଗୁଡିକର ସମାଧାନ କରାଯାଏ ସେଗୁଡିକ ମୁଖ୍ଯତଃ ହେଲା ୱେବ୍ ଆପ୍ଳିକେସନ କିମ୍ବା ୱେବ୍ ସାଇଟ୍ କିପରି ଦେଖାଯାଉଛି, ବିଭିନ୍ନ ପ୍ରକାର ଅପରେଟିଂ ସିଷ୍ଟମ୍ ଓ ବ୍ରାଉଜର୍ରେ କିପରି ଚାଲୁଛି, ଏକକାଳୀନ କେତେ ଲୋକଙ୍କୁ ସେବା ଯୋଗାଇ ପାରୁଛି ଇତ୍ଯାଦି |
ଫର୍ମିଅମ
ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ Fm ଓ ପରମାଣୁ କ୍ରମାଙ୍କ ୧୦୦ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ଦୀପା ସାହୁ
ଦୀପା ସାହୁ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ କଥାଚିତ୍ରରେ ଅଭିନୟ କରୁଥିଲେ । ଦୀପା ୧୯୭୭ ମସିହାରେ ସୁନା ସଂସାର ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ଶେଷ ଚଳଚ୍ଚିତ୍ର ତୋ ଆଖି ମୋ ଆଇନା ୧୯୯୯ ମସିହାରେ ମୁକ୍ତିଲାଭ କରିଥିଲା ।
ପରିବାର
ଦୀପା ସାହୁ ଓଡ଼ିଆ ସିନେ ଅଭିନେତ୍ରୀ ବର୍ଷା ପ୍ରିୟଦର୍ଶିନୀଙ୍କ ମାତା ।
ବାହାର ଆଧାର
ଶ୍ରେଣୀ:ଓଲିଉଡ଼ ଶ୍ରେଣୀ:ଓଡ଼ିଆ ସିନେ ଅଭିନେତ୍ରୀ
ଶ୍ରେଣୀ:ଓଡ଼ିଶାର ଲୋକ ଶ୍ରେଣୀ:ବୃତ୍ତି ଅନୁସାରେ ଓଡ଼ିଆ ଲୋକ ଶ୍ରେଣୀ:କଟକ ଜିଲ୍ଲାର ଲୋକ ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ତଥ୍ୟ ନିରାପତ୍ତା
ସୂଚନା ସୁରକ୍ଷା କହିଲେ ତଥ୍ୟ ବା ସୂଚନାକୁ ବିଭିନ୍ନ ପ୍ରକାର ଦିଗରୁ ରକ୍ଷା କରିବାକୁୁ ବୁଝାଇଥାଏ | ଏହା ସୂଚନା ସୁରକ୍ଷା ପରିଚାଳନାର ପରିସରଭୂକ୍ତ ଅଟେ | ସାଧାରଣ ଭାବରେ ଦେଖିବାକୁ ଗଲେ ତଥ୍ୟର ଅନଧିକୃତ ବ୍ଯବହାର, ବେଆଇନ୍ ଭାବରେ ଉପଯୋଗ, ପରିପ୍ରକାଶ, ବିଲୋପ, ବଦଳ, କପି ଇତ୍ଯାଦିରୁ ସୁରକ୍ଷା ଦେବାହିଁ ସୂଚନାର ସୁରକ୍ଷା ଅଟେ | ଏହାର ୩ଟି ମୂଳ ଲଷ୍ଯ ହେଲା କ. ଗୋପନୀୟତା ଖ. ଅଖଣ୍ଡତା ଗ. ଉପଲବ୍ଧତା | ସୁଚାରୁରୂପେ ଏହା କରିବା ପାଇଁ ନିମ୍ନଲିଖିତ ସୋପାନକୁ ଅନୁସରଣ କରାଯାଏ ।
ଇତିହାସ
ପୁରାତନ କାଳରେ କୁଟନୀତି ଓ ଯୁଧ୍ଧ୍ଯରେ ଗୁରୁତ୍ବପୂର୍ଣ୍ମ ସୂଚନାର ଆଦାନପ୍ରଦାନ କରାଯାଉଥିଲା ଓ ଏହି ସୂଚନା କିପରି ଶତ୍ରୁ ପାଖରେ ପହଞ୍ଚିପାରିବନି ସେଥିପାଇଁ ତାକୁ ଅତ୍ଯନ୍ତ ଗୁପ୍ତ ଭାବରେ ସ୍ଛାନାନ୍ତର କରାଯାଉଥିଲା | ରୋମ୍ ସମ୍ରାଟ ଜୁଲିୟସ୍ ସିଜର୍ ପ୍ରଥମେ ସିଜର୍ ସାଇଫର୍ ବ୍ଯବହାର କରିଥିଲେ ଯେଉଁଥିରେ ସୂଚନାକୁ ପରିବର୍ତ୍ତନ କରି ଲେଖା ଯାଉଥିଲା ଯାହାଦ୍ବାରା ତାକୁ ଆଉ କେହି ପଢ଼ିଲେ ମଧ୍ଯ ସେଥିରୁ ପ୍ରକୃତ ତଥ୍ୟ ବାହାର କରି ପାରୁନଥିଲେ |
ଘଟଣା ପ୍ରସ୍ତୁତିର ବିଭିନ୍ନ ଉପାୟ
୧. ପ୍ରସ୍ତୁତି
୨. ଚିହ୍ନଟ
୪. ଦୂରୀକରଣ
୫. ପୁନରୁଧ୍ଧାର
୬. ଶିକ୍ଷାଲାଭ
ଚଟିଘର
ଚଟିଘର (ପାନ୍ଥଶାଳା ଓ ଉତାରଖାନା ନାମରେ ମଧ୍ୟ ଜଣା ) ଆଗକାଳରେ ପାନ୍ଥଶାଳା ବା ବସାଘର । ବଦାନ୍ୟ ବ୍ୟକ୍ତିମାନେ ଏଠାରେ ଯାତ୍ରୀମାନଙ୍କ ପାଇଁ ମାଗଣାରେ ରହିବା ବ୍ୟବସ୍ଥା କରୁଥିଲେ । ଚଟିଘରେ ରହୁଥିବା ତୀର୍ଥଯାତ୍ରୀମାନଙ୍କୁ ମାଗଣାରେ ଖାଇବାକୁ ଦିଆ ଯାଉଥିଲା । ଚଟିଘର ଓ ଦେଉଳାଅଦି ତୀର୍ଥଯାତ୍ରୀମାନଙ୍କ ପାଇଁ ନିର୍ଭୟ ଆଶ୍ରୟସ୍ଥଳୀ ଥିଲା । ରାଜମାର୍ଗ ପ୍ରସ୍ତୁତ କରାଇ ମାର୍ଗର ଉଭଯ ପାର୍ଶ୍ୱରେ ଅନେକ ଚଟିଘର ତୋଳାଇ ପଥିକମାନଙ୍କର ବିଶେଷ ସୁବିଧା କରାଇ ଦେଇଥିଲେ । ମାଦଳା ପାଞ୍ଜିରେ ଉଲ୍ଲେଖ ଅଛି ଯେ ଅନଙ୍ଗଭୀମଦେବ ଶତ ଶତ ରାଜମାର୍ଗ ପ୍ରସ୍ତୁତ କରାଇ ମାର୍ଗର ଉଭୟ ପାର୍ଶ୍ୱରେ ଅନେକ ଚଟିଘର ତୋଳାଇ ପଥିକମାନଙ୍କର ବିଶେଷ ସୁବିଧା କରାଇ ଦେଇଥିଲେ ।
ଲକ୍ଷ୍ୟ
ଶ୍ରୀକ୍ଷେତ୍ରକୁ ଆସୁଥିବା ଓ ଶ୍ରୀକ୍ଷେତ୍ରରୁ ବାହୁଡି ଯାଉଥିବା ଯାତ୍ରୀମାନଙ୍କ ପାଇଁ ଖୋଲା ରହିବା ସହିତ ମନ୍ଦିରଦ୍ୱାରା ଯାତ୍ରୀମାନେ କିପରି ସୁବିଧା ପାଇବେ ଓ ପ୍ରସାଦ ପାଇବେ,ପୁଣି ଜୟ ଜଗନ୍ନାଥ ଧ୍ୱନି ଦେଇ ନିଜ ବାଟରେ ବାହୁଡିବା ଏହାର ଲକ୍ଷ ।
ଆଧାର
ଶ୍ରେଣୀ:ଜଗନ୍ନାଥଙ୍କ ଭକ୍ତ ଶ୍ରେଣୀ:ଓଡ଼ିଶାର ଇତିହାସ
କ୍ରସ ସାଇଟ୍ ସ୍କ୍ରିପଟିଂ
କ୍ରସ ସାଇଟ୍ ସ୍କ୍ରିପଟିଂ (XSS Cross Site Scripting) ଏକ ପ୍ରକାର ବିପଦ ଯାହା ସାଧାରଣତଃ ଓ୍ବେବ୍ ଆପ୍ଲିକେସନରେ ଦେଖାଯାଇଥାଏ |  ଏହି ପ୍ରକାର ବିପଦ ଥିଲେ ଖଳ ଲୋକମାନେ ପ୍ରକୃତ ବ୍ଯବହାରକାରୀଙ୍କ ଓ୍ବେବ ପୃଷ୍ଠାରେ ବିପଦପୂର୍ଣ୍ଣ ପ୍ରୋଗ୍ରାମ ଇଞ୍ଜେକ୍ଟ କରିଦେଇଥାନ୍ତି |
ମର୍ଲେ ଆକୋରାଉ
ମର୍ଲେ ଆକୋରାଉ, (MBE) (ଜନ୍ମ ୧୯୩୯) ଜଣେ ସୋଲୋମନ ଦ୍ୱିପବାସୀ ଓ ସାମାଜିକ କର୍ମୀ ଥିଲେ ଯିଏ ସୋଲୋମନ ଦ୍ୱିପରେ ମହିଳା ଆନ୍ଦୋଳନ ନିମନ୍ତେ ମୁଖ୍ୟ ସହାୟକ ଥିଲେ । ସମାଜ କଲ୍ୟାଣ ଅଧିକାରୀ ଭାବରେ ସେ ମେଲାନେସିଆରେ (Melanesia ଅନେକ ସ୍ଥାନରେ ଗୁଡ଼ିଏ କ୍ଲବ ସ୍ଥାପନ କରିଥିଲେ, ୱାଇଡବ୍ଲ୍ୟୁସିଏ ସ୍ଥାପନ କରି ଯୁବତୀମାନଙ୍କୁ ଶିକ୍ଷାଲାଭ ନିମନ୍ତେ ପ୍ରୋତ୍ସାହିତ କରୁଥିଲେ ଓ ସେ ୟୁନାଇଟେଡ଼ ଚର୍ଚ୍ଚ ଅମେନ୍ସ ଫେଲୋସିପର ସେକ୍ରେଟାରୀ ଭାବରେ କାମ କରିଥିଲେ । ସଲୋମନ ଦ୍ୱୀପରେ ତାଙ୍କର ସେହି ଉଲ୍ଲେଖନୀୟ ସେବା ନିମନ୍ତେ ୨୦୧୬ରେ ତାଙ୍କୁ ଏମବିଇ (Order of the British Empire) ପୁରସ୍କାର ଦିଆଯାଇଥିଲା ।
ପ୍ରାକ୍ ଜୀବନ
ଆକୋରାଉ ୧ ଫେବୃୟାରୀ ୧୯୩୯ ମସିହାରେ ବ୍ରିଟିଶ ସଲୋମନ ଦ୍ୱିପସ୍ଥ ମୁଣ୍ଡାରେ ଥିବା କୋକେକ୍ୱୋଲୋ ମିସନର ହେଲେନ ଗୋଲ୍ଡି ଡାକ୍ତରଖାନାରେ ଜନ୍ମଗ୍ରହଣ କରିଥିଲେ । ଗେଲା ଦ୍ୱୀପସ୍ଥ ବୁଙ୍ଗାନା ଗ୍ରାମରେ ଥିବା ସେଣ୍ଟ ହିଲଡା ଗାର୍ଲ ସ୍କୁଲରେ ପାଠ ପଢ଼ିବା ପରେ ମୁଣ୍ଡାରେ ଥିବା କୋକେକ୍ୱୋଲୋ ସ୍କୁଲର ସିନିଅର ଲିଭିଙ୍ଗ ସାର୍ଟିଫିକେଟ ହାସଲ କରିଥିଲେ । ନିଉଜିଲାଣ୍ଡରେ ପାଠ ପଢ଼ିବାକୁ ବୃତ୍ତି ପାଇଥିଲେ ମଧ୍ୟ ସେ ଫ୍ରାନସିସ ତାଲାସସଙ୍କୁ ବିବାହ କରିବା ପରେ ତାଙ୍କ ପତି ନିଜ ସାଙ୍ଗିଆ ବଦଳେଇ ଆକୋରାଉ ରଖିଥିଲେ  ସୋଲୋମନ ଦ୍ୱିପବାସୀ ଭାବରେ କାଣ୍ଟରବେରି ବିଶ୍ୱବିଦ୍ୟାଳୟଋ ଡିଗ୍ରୀ ହାସଲ କରିଥିଲେ ।  ପତି ପତ୍ନୀ ଉଭୟ ଇଂଗଲାଣ୍ଡ ଗଲେ ଓ ସେଠାରେ ଥିବା  କାମବରିଜ ବିଶ୍ବବିଦ୍ୟାଳୟରୁ ଟେଳାଶା କଲୋଣୀୟାଲ ଆଡମିନିଷ୍ଟ୍ରେସନ ବିଷୟରେ ଏକ ପାଠ୍ୟକ୍ରମ ସମ୍ପୂର୍ଣ୍ଣ କରିଥିଲେ   ଓ ଲଣ୍ଡନରେ ଥିବା ଅନେକ କୋର୍ସ ଆକୋରାଉ ପାଠ କରିଥିଲେ।
ପେସା
ଉଭୟ ଦମ୍ପତି ୧୯୫୯ରେ ସଲୋମନ ଦ୍ୱିପକୁ ଫେରିବା ପରେ ତାଲାସସ ଆଉକିରେ ଆଡମିନିଷ୍ଟ୍ରେଟିଭ କାମରେ ନିଯୁକ୍ତ ହୋଇଥିଲେ । ବ୍ରିଟିଶ ସଲୋମନ ଦ୍ୱୀପର ଗାର୍ଲସ ଗାଇଡ ଓ ବ୍ରିଟିଶ ରେଡକ୍ରଶ ସଂସ୍ଥାରେ ଯୋଗଦାନ କରି ନିଜ ସନ୍ତାନକୁ ବଢେଇଲେ । ୧୯୬୨ ମସିହାରେ ଦୁହେଁ ମକିରା ଦ୍ୱୀପର  କିରକିର ସ୍ଥାନକୁ ବଦଳି ହୋଇଗଲା ପରେ ୧୯୬୪ ମସିହାରେ ଗୁଡାଲକେନାଲ ଦ୍ୱିପର ହୟନିଆରାକୁ ଗଲେ । ଆକୋରାଉ ୧୯୬୫ ମସିହାରେ ଆସିଷ୍ଟାଣ୍ଟ ସୋସିଆଲ ୱେଲଫେୟାର ଅଫିସର ଭାବରେ ନିଯୁକ୍ତ ହୋଇ ମହିଳାଙ୍କୁ ସିଲେଇ ଓ ରାନ୍ଧଣା ବିଷୟରେ ଶିକ୍ଷା ଦାନ କଲେ । ରୋଭ ଓ ହ୍ୱାଇଟ ରିଭର ସ୍ଥାନମାନଙ୍କର ବାହ୍ୟ ଇଲାକାରେ କ୍ଲବ ସ୍ଥାପନ କରିଥିଲେ । ଆକୋରାଉଙ୍କ ସ୍ୱାମୀ ଗିଲବର୍ଟ ଦ୍ୱିପରେ (Gilbert Islands) ପ୍ରଥମ ଜିଲ୍ଲା ଅଫିସର ହେଲେ ଓ ଗିଲାବର୍ଟ ତଥା ଏଲିସ ଦ୍ୱିପରେ କ୍ଲବ Ellice Islands ସ୍ଥାପନ ଜାରିରଖିଥିଲେ । ଆକୋରାଉ ୧୯୭୩ ମସିହାରେ ହୟନିଆରାକୁ ଫେରି ଟୁର ଗାଇଡ ତଥା ପ୍ରଥମ ମହିଳା ଟାକ୍ସି ଡ୍ରାଇଭର ହୋଇଥିଲେ । ଏହା ପରେ ସେ ୫ ବର୍ଷ ଧରି ୟୁନାଇଟେଡ ଚର୍ଚ୍ଚ ଅମେନ୍ସ ଫେଲୋସିପରେ ପାପୁଆ ନିଉଗିନି ଓ ସଲୋମନ ଦ୍ୱିପରେ ରିଜିଓନାଲ ସେକ୍ରେଟାରୀ ଭାବରେ ମହିଳାଙ୍କ କାମରେ ସଂଯୁକ୍ତ ହୋଇଥିଲେ । ତାଙ୍କ ସ୍ବାମୀ ୧୯୭୬ରେ ମୃତ୍ଯୁ ବରଣ କରିବା ପରେ ସେ ତାଙ୍କ ନିଜ ଗ୍ରାମ ମୁଣ୍ଡାକୁ ଫେରି ଆସି ୟୁସି ଡବଳ୍ୟୁ ଏଫ ସାଥିରେ କାମ କରିଲେ । ଯୁବ କନ୍ୟାମାନଙ୍କୁ ସ୍କୁଲ ପରିତ୍ୟାଗ ନକରିବାକୁ  ଏକ ୟାଇ ଡବ୍ଲ୍ୟୁ ସି ଏ କେନ୍ଦ୍ର ପ୍ରତିଷ୍ଠା କରିବାକୁ କୁହାଯିବାରୁ ସେ ୧୯୭୮ରେ ଏକ ସଂସ୍ଥା ଆରମ୍ଭ କରିଥିଲେ ଯାହାକୁ ଥଟ୍ଟାରେ ମର୍ଲେ ଆକୋରାଉ କେନ୍ଦ୍ର କୁହାଯାଉଥିଲା । ଏହି ସମୟରେ ମୁଣ୍ଡାରେ ସେ ପ୍ରଥମ କେଜି ସ୍କୁଲ ସ୍ଥାପନ କରିଥିଲେ ।
ଭାରତରେ ମହିଳା ସ୍ୱାସ୍ଥ୍ୟ
ଭାରତରେ ମହିଳା ସ୍ୱାସ୍ଥ୍ୟ
ଭୌଗଳିକ, ସାମାଜିକ, ଆର୍ଥିକ ଓ ସାଂସ୍କୃତିକ ଆଧାର ଅନୁସାରେ ଭାରତରେ ମହିଳାଙ୍କ ସ୍ୱାସ୍ଥ୍ୟକୁ ଅନେକ ସାଙ୍କେତିକ ରୂପରେ ଦେଖାଯାଇ ପାରିବ। ମହିଳାଙ୍କ ସ୍ୱାସ୍ଥ୍ୟରେ ପର୍ଯ୍ୟାପ୍ତ ପରିମାଣରେ ସଂଶୋଧନ ଆଣିବା ପାଇଁ ସ୍ୱାସ୍ଥ୍ୟ ବିଭାଗ ପକ୍ଷରୁ ବିଭିନ୍ନ ପ୍ରକାରର ଉପାୟ ଅବଳମ୍ବନ କରାଯାଇ ପାରିବ। ମହିଳାଙ୍କ ସ୍ୱାସ୍ଥ୍ୟକୁ ପୁରୁଷଙ୍କ ସ୍ୱାସ୍ଥ୍ୟ ସହିତ ତୁଳନା କରାଯିବା ଦରକାର। ସ୍ୱାସ୍ଥ୍ୟ ଜୀବନର ସବୁଠାରୁ ଗୁରୁତ୍ୱପୂର୍ଣ୍ଣ ଅଂଶବିଶେଷ ଏବଂ ଏହା ମାନବ ସଭ୍ୟତାର ଆର୍ଥିକ ବିକାଶରେ ବିଶାଳ ପରିବର୍ତ୍ତନ ଆଣିବାରେ ଅବଦାନ ଦେଇଥାଏ। ସେହି ଦୃଷ୍ଟିରୁ ମହିଳାଙ୍କ ସ୍ୱାସ୍ଥ୍ୟ ଦିଗରେ ସ୍ୱାସ୍ଥ୍ୟ ବିଭାଗ କାମ କରିବା ଦରକାର।
ବର୍ତ୍ତମାନ ପରିପେକ୍ଷୀରେ ଭାରତରେ ମହିଳାମାନେ ଏକାଧିକ ସ୍ୱାସ୍ଥ୍ୟ ସମସ୍ୟାର ସମ୍ମୁଖୀନ ହେଉଥିବା ପରିଲକ୍ଷିତ ହେଉଛି। ଏହା ଦେଶର ଆର୍ଥିକ ବିକାଶରେ ବାଧା ପହଞ୍ଚାଉଛି।
ଲିଙ୍ଗଗତ ଦୃଷ୍ଟିରୁ ସ୍ୱାସ୍ଥ୍ୟ ସେବା
ସଂଯୁକ୍ତ ରାଷ୍ଟ୍ରଦ୍ୱାରା ଭାରତକୁ ମଧ୍ୟମ ଧରଣର ଆୟକାରୀ ଦେଶ ବୋଲି ଆକଳନ କରାଯାଇଛି। ଓ୍ବାଲର୍ଡ ଇକୋନୋମିକ ଫୋରମ ରିପୋର୍ଟ ଅନୁସାରେ ଲିଙ୍ଗଗତ ଅସମାନତା ଦୃଷ୍ଟରୁ ଭାରତକୁ ସବୁଠାରୁ ଖରାପ ଦେଶର ତାଲିକାରେ ସ୍ଥାନ ମିଳିଛି। ୧୮୭ଟି ଦେଶକୁ ନେଇ ପ୍ରସ୍ତୁତ ହୋଇଥିବା ତାଲିକାରେ ଭାରତକୁ ୧୩୨ ସ୍ଥାନ ମିଳିଛି। ଏହି ବହୁଆୟାମୀ ସୂଚକର ମୂଲ୍ୟ, ଲିଙ୍ଗ ଅସମାନତା ସୂଚକାଙ୍କ (ଜିଆଇଆଇ)ଦ୍ୱାରା ନିର୍ଦ୍ଧାରିତ ହୋଇଥାଏ। ମାତୃ ମୃତ୍ୟୁ ଦର, କିଶୋର ପ୍ରଜନନ ଦର, ଶୈକ୍ଷିକ ଉପଲବ୍ଧି ଆଦି ସାମିଲ ରହିଛି। ଲିଙ୍ଗଗତ ଅସମାନତା ପାଇଁ ପ୍ରଚଳିତ ଶିକ୍ଷା ବ୍ୟବସ୍ଥା ହିଁ ଦାୟୀ ବୋଲି ରିପୋର୍ଟରେ କୁହାଯାଇଛି। Findings from the World Economic Forum indicate that India is one of the worst countries in the world in terms of gender inequality. ଲିଙ୍ଗଗତ ଆଧାରରେ ସ୍ୱାସ୍ଥ୍ୟ ସାମାଜିକ, ଆର୍ଥିକ ଓ ରାଜନୈତିକ ଉପରେ ପର୍ଯ୍ୟବସିତ। ଏହା ମହିଳାଙ୍କ ସ୍ୱାସ୍ଥ୍ୟର ବିକାଶ ଓ ପ୍ରଭାବ ଦିଗରେ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥାଏ। କେବଳ ସେତିକି ନୁହେଁ, ଏହା ମଧ୍ୟ ଏକ ଉଚ୍ଚ ସ୍ତରରେ ମହିଳାଙ୍କ ସ୍ୱାସ୍ଥ୍ୟ ଉପରେ ବଡ଼ ପ୍ରଭାବ ପକାଇଥାଏ। ଏକ ଅଧ୍ୟୟନରୁ ଜଣାପଡ଼ିଛି ଯେ, ବାଳିକାଙ୍କ ତୁଳନାରେ ବାଳକଙ୍କୁ ଅଧିକ ସ୍ୱାସ୍ଥ୍ୟ ସୁବିଧା ଯୋଗାଇ ଦିଆଯାଇଥାଏ ।
ଲିଙ୍ଗଗତ ଭେଦଭାବ ଜନ୍ମ ପୂର୍ବରୁ ଆରମ୍ଭ ହୋଇଯାଉଛି। ସନ୍ତାନ ଜନ୍ମ ହେବା ପୂର୍ବରୁ ପରିବାରର ସଦସ୍ୟମାନେ ପୁଅ ପାଇବାକୁ ଅଧିକ ଆଶାବାଦୀ ଥାଆନ୍ତି। ଅଧିକାଂଶ ସ୍ଥାନରେ ଗର୍ଭରେ ବାଳିକା ବଢୁଥିବା ଜଣାପଡ଼ିଲେ, ତାକୁ ଗର୍ଭପାତ କରି ଦିଆଯାଉଛି। କାରଣ ପରିବାର ଲୋକଙ୍କ ପ୍ରଥମ ଇଚ୍ଛା ଗୋଟିଏ ପୁଅ ପାଇବା ପାଇଁ । ଭାରତରେ ବିଭିନ୍ନ ସରକାରୀ ଏବଂ ବେସରକାରୀ ଅନୁଷ୍ଠାନରେ କାର୍ଯ୍ୟରତ ୯୨% ମହିଳାଙ୍କ ମାସିକିଆ ଦରମା ୧୦,୦୦୦ ଟଙ୍କାରୁ କମ୍‍ ଯାହାକି  ପୁରୁଷଙ୍କ ତୁଳନାରେ କମ, ୮୨% ପୁରୁଷଙ୍କ ମାସିକିଆ ଦରମା ୧୦,୦୦୦ରୁ କମ୍‍  ।
ଭାରତୀୟ ସ୍ୱାସ୍ଥ୍ୟ ବ୍ୟବସ୍ଥାରେ ସମସ୍ୟା
ଏକବିଂଶ ଶତାବ୍ଦୀ ଶେଷରେ ଭାରତରେ ମହିଳା ସ୍ୱାସ୍ଥ୍ୟ କ୍ଷେତ୍ରରେ ପରିବର୍ତ୍ତନ ଆସିଛି। ସହରାଞ୍ଚଳରେ ସ୍ୱାସ୍ଥ୍ୟ ସୁବିଧା ଭଲ ଥିବା ବେଳେ ଗ୍ରାମାଞ୍ଚଳର ଅବସ୍ଥା ବହୁତ ଖରାପ ସ୍ଥିତିରେ ପହଞ୍ଚିଛି। ଦେଶରେ ପାଖାପାଖି ୨୫ ପ୍ରତିଶତ ଚିକିତ୍ସକ ସଠିକ ଭାବରେ ସ୍ୱାସ୍ଥ୍ୟ ପ୍ରଶିକ୍ଷଣ ନେଇ ନଥାନ୍ତି। ଭୌଗଳିକତା ଦୃଷ୍ଟିରୁ ଦେଖିବାକୁ ଗଲେ ଭାରତରେ ମହିଳାମାନେ ସ୍ୱାସ୍ଥ କ୍ଷେତ୍ରରେ ବହୁ ଅବହେଳାର ଶିକାର ହୋଇଥାନ୍ତି। ଦେଶର ଦୁଇ ତୃତୀୟାଂଶ ଚିକିତ୍ସକ ପୁରୁଷ। ଗ୍ରାମାଞ୍ଚଳରେ ଅବସ୍ଥା ଆହୁରି ଖରାପ ବୋଲି ଜଣାପଡ଼ିଛି। କାରଣ ଗ୍ରାମାଞ୍ଚଳରେ ମାତ୍ର ୬ ପ୍ରତିଶତ ମହିଳା ଡାକ୍ତର ଥାଆନ୍ତି। ପ୍ରତି ୧୦,୦୦୦ ଲୋକରେ ମହିଳା ଚିକିତ୍ସକଙ୍କ ସଂଖ୍ୟା ହେଉଛି ୦.୫ ପ୍ରତିଶତ।
ଆଦିବାସୀ ମହିଳାଙ୍କ ସ୍ୱାସ୍ଥ୍ୟ ସମସ୍ୟା
ଭାରତରେ ଆଦିବାସୀ ମହିଳାମାନେ ସ୍ତନ ଜନିତ ରୋଗ ସମସ୍ୟାର ସମ୍ମୁଖୀନ ହେଉଥିବା ଜଣାପଡ଼ିଛି। ତେଲଙ୍ଗାନାର ଗ୍ରାମାଞ୍ଚଳରେ ବସବାସ କରୁଥିବା ଆଦିବାସୀ ମହିଳାଙ୍କ ଅବସ୍ଥା ଉଦ୍‌ବେଗ ଜନକ ସ୍ଥିତିରେ ପହଞ୍ଚିଛି। ସେହିଭଳି ସ୍ତନ କର୍କଟ ହେଉଛି ଆଦିବାସୀ ମହିଳାଙ୍କ ଅନ୍ୟତମ ବଡ଼ ସମସ୍ୟା।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ମେଡ଼େଲିଭିଅମ
ହେଉଛି ଏକ କୃତିମ ଭାବେ ସଂଶ୍ଳେଷଣ କରାଯାଇଥିବା ମୌଳିକ ଯାହାର ପ୍ରତୀକ Md (ଅଗରୁ Mv ) ଓ ପରମାଣୁ କ୍ରମାଙ୍କ ୧୦୧ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ